ועדת הבריאות, כנסת 25, פרוטוקול מספר 5, 2023-02-13 00:00

אוריאל בוסו: בוקר טוב לכולם, קודם כול, לפני שנתחיל בישיבת הוועדה, אני מבקש בשמי ובשם חברי וחברות ועדת הבריאות, כמובן קודם כול לשלוח תנחומים מעומק הלב למשפחות הנרצחים בפיגוע הקשה בשכונת רמות ביום שישי האחרון – משפחת לדרמן, משפחת פלאי, מן השמיים תנוחמו – וכמובן לשלוח איחולי החלמה לפצועים ולאבא

אוריאל בוסו:  "אל נא רפא נא להם"

אוריאל בוסו:  קשה להכיל

אוריאל בוסו:      היום יום שני, כ"ב בשבט התשפ"ג, 13 בפברואר 2023

אוריאל בוסו:  אני מתכבד לפתוח את ישיבת ועדת הבריאות בנושא מוכנות והיערכות מערכת הבריאות לרעידות אדמה במדינת ישראל

אוריאל בוסו:      אנחנו רואים בימים האחרונים תמונות קשות וקורעות לב שמגיעות מטורקיה, מסוריה, ושומעים את קולות השבר שבוקעים משם

אוריאל בוסו:  מחזות שלא נתפסים, שכונות מגורים שלמות שקרסו באחת על תושביהן ומחצו תחתיהן על פי ההערכות יותר מ-20,000 אזרחים ואזרחיות, וכנראה המספר הרבה יותר גדול

אוריאל בוסו:  זה משהו שלא נתפס

אוריאל בוסו:      אי-אפשר להישאר אדישים למראה תמונות של בני משפחה מחפשים אחרי יקיריהם בגלי ההרס, למראה תמונות של ילדים קטנים בוכים לעזרה

אוריאל בוסו:  רבבות נותרו ללא קורת גג, מחפשים אחר מחסה ונזקקים לכל סיוע

אוריאל בוסו:      מדינת ישראל לא עומדת מנגד ומוכיחה פעם נוספת את אחריותה הערכית והאנושית למציאות שסביבה, ושלחה משלחת חילוץ והצלה – צבאית "ענפי זית"  – ובתוכה  צוותים רפואיים רבים העוסקים במלאכת החילוץ וההצלה, וכן בהקמת בית חולים צבאי באזורי ההרס המעניק מענה רפואי לפצועים ולניצולים, וכן לתושבים הרבים הנצרכים לשירותי רפואה דחופה ולמענה רפואי מתקדם

אוריאל בוסו:    לצדם ואיתם פועלים צוותי רפואה וארגוני חירום ישראלים  אזרחיים שעזבו את הכול וטסו לשם באופן מידי לקחת חלק ולהיות שותפים למאמצי ההצלה והסיוע

אוריאל בוסו:        אנחנו, כאן בוועדת הבריאות של הכנסת, שולחים מכאן את תודתנו והערכתנו העמוקה על עשייתם ועשייתכם המסורה בשליחות חשובה זו, ועל העבודה בתנאים קשים סביב השעון להצלת חיים, עבודה שנשאה פירות רבים והצילה את חייהם של רבים

אוריאל בוסו:        כאן המקום להזכיר, מלבד את צה"ל כמובן את ארגוני החירום וההצלה: מד"א, זק"א, איחוד הצלה וכל שאר הגורמים שהשתתפו במבצע הזה

אוריאל בוסו:      על רקע תמונת המצב של רעידת האדמה שקרתה באזורנו והשלכותיה, עלינו לדאוג ולוודא כי מערכת הבריאות בישראל נערכת ומתכוננת להתרחשות של מקרה דומה ככל שיקרה אצלנו חלילה

אוריאל בוסו:       אסור לנו לסמוך על הנס ורק לקוות שיהיה בסדר

אוריאל בוסו:  עלינו ללמוד, להפיק לקחים ממה שקרה ולהתכונן לבאות

אוריאל בוסו:       מדינת ישראל שוכנת באזור המועד לרעידות אדמה, על בקע ים המלח ועל העתק הכרמל

אוריאל בוסו:  במהלך ההיסטוריה התרחשו באזור זה רעידות אדמה רבות, בהן רעידות רבות עוצמה שגרמו לאבדות רבות ולנזקים ניכרים

אוריאל בוסו:  מומחים לרעידות אדמה סבורים כי התרחשות של רעידת אדמה חזקה, שעלולה לגבות אלפי קורבנות בנפש ולגרום נזקים ניכרים לרכוש ולמבנים, היא כמעט ודאית

אוריאל בוסו:       אני רק אזכיר כאן ציטוט ששמעתי מחברי חבר הוועדה, חבר הכנסת אחמד טיבי, שנמצא כאן, ואת זה צריך תמיד לזכור: רעידת אדמה היא לא אסון טבע, היא תופעת טבע

אוריאל בוסו:  השאלה איך מתכוננים אליה

אחמד טיבי: היא הופכת להיות אסון - - -     

אוריאל בוסו: היא הופכת להיות אסון כשלא ערוכים, אבל היא תופעת טבע שצריך להתכונן אליה

אוריאל בוסו:    חלק מהם מעריכים שהתופעה מתרחשת באזורנו במחזוריות של 70 עד 100 שנים בקירוב וכי השפעתה של רעידת אדמה כזו על אזורים שונים במדינה תהיה עצומה ועלולה להביא לפגיעה בחיי אדם ולשבש את מרקם החיים

אוריאל בוסו:  בכלל זה,  עלולים להיפגע בה מבני ציבור ותשתיות המספקות שירותים קיומיים כבתי חולים

אוריאל בוסו:      בתי חולים ומוסדות בריאות הם תשתית חיונית ונצרכים לתפקד באורח מלא ותקין, במיוחד  לאחר אירוע רעידת אדמה, על מנת שהצוות הרפואי יוכל להמשיך במתן שירות רפואי מציל חיים הן לטובת המאושפזים השוהים בבתי החולים  והן לטובת קליטת פצועים ונפגעים כתוצאה מהאירוע

אוריאל בוסו:      ניסיון העבר במדינות אחרות מלמד כי להיערכות מקדימה לרעידות אדמה יש השפעה מכרעת על שמירת חיי אדם ועל צמצום הנזקים הנגרמים לתשתיות, למבנים ולרכוש

אוריאל בוסו:  ככל שהמבנים והתשתיות עמידים יותר ברעידות אדמה, כך תצטמצם הפגיעה בנפש וברכוש, יקטן היקף הנזק למבנים אלה, ויפחתו המשאבים שיידרשו להצלת חיי אדם ולטיפול בתשתיות שנפגעו

אוריאל בוסו:      בדיון אנחנו ננסה להתמקד ולברר יחד עם נציגי הממשלה מספר נקודות בהיערכות מערכת הבריאות לרעידות אדמה – במקביל היום מתקיים דיון בוועדת הפנים בנושא רעידות אדמה

אוריאל בוסו:  אני לא לוקח את חלקה של ועדת הפנים כרגולטור, גם בנושא התכנון וגם בנושא הרשויות, שזה חשוב – אנחנו מנסים להתמקד אך ורק בנושא מערכת הבריאות, שזה הדבר החשוב לנו: א', צעדי ההיערכות של המדינה לחיזוק פיזי של מבנים רפואיים ועמידה על ההבדלים, ככל שיש, בין חיזוק בתי חולים ממשלתיים לציבוריים, ובין בתי חולים  למרפאות בקהילה, וכן סטטוס עדכני של חיזוק המבנים שהוחלט לגביהם

אוריאל בוסו:  אנחנו תיכף גם נראה את דוח מבקר המדינה, שלצערנו, וזה הדבר שיוצג כאן גם מבחינה תקציבית ותקצובית, ותפעולית, לא נעשתה פעולה ממשית ואמיתית, וזה הדבר שצריך, לא להדאיג אותנו, אבל להיות מטופל

אוריאל בוסו:      ב', מוכנותה של מערכת הבריאות בדגש על בתי חולים למתן מענה רפואי במצב של רעידת אדמה וריבוי פצועים קשים וקלים וכן של  נט''ר – תחנות טיפול רפואי – ראשוניות שייפרסו בשטח על ידי מגן דוד אדום

אוריאל בוסו:      ג', צעדי היערכות של המדינה למוכנות והיערכות מוסדות הסיעודיים והגריאטריים הנמצאים  בבעלות פרטית ותחת פיקוח ממשלתי של משרד הבריאות

אוריאל בוסו:    ד',	מצב עדכני

אוריאל בוסו:      קודם כול, תודה למשתתפים שהצליחו להגיע ביום המורכב הזה בדרכים לדיונים כאן

אוריאל בוסו:       אני אזכיר מדוח מבקר המדינה שנמצא כאן מ-2018

אוריאל בוסו:  אני לא יכול לקרוא את כל הפרק של הבריאות, הוא ארוך, אני רק אוכל לומר לכם שלא באמת נעשה משהו אמיתי

אוריאל בוסו:  יש כאן סכומים של עשרות מיליונים שהיה צריך לעשות גם מבחינת התכנון וגם מבחינת הטיפול

אוריאל בוסו:      יש כאן טבלה, לדוגמה בית החולים זיו בצפת, הבניין המרכזי – אומדן בין 2013 ל-2019 – 45 מיליון ש"ח

אוריאל בוסו:  בית ספר לאחיות – 5 מיליון ש"ח, טרם תוכנן

אוריאל בוסו:  לגבי הבית חולים עצמו, נבנה אחד מארבעת המגדלים הנדרשים

אוריאל בוסו:  מגדל שני בנוי בחלקו

אוריאל בוסו:  במהלך הביקורת התפרסם מכרז לשלמותו

אוריאל בוסו:  בתכנון שני מגדלים נוספים

אוריאל בוסו:      רמב"ם בחיפה

אוריאל בוסו:  הבניין הראשי כמובן – 36 מיליון ש"ח

אוריאל בוסו:  בין 2015 ל-2018 התכנון הושלם, אך מאחר שהחיזוק מחייב השבתת חדרי ניתוח, לא קודמו עבודות

אוריאל בוסו:  צריך לזכור את זה

אוריאל בוסו:  בניין מרפאות החוץ – 12 מיליון ש"ח

אוריאל בוסו:  מ-2021 טרם תוכנן

אוריאל בוסו:  בניין מנדלסון – 24 מיליון ש"ח

אוריאל בוסו:  2019-2010 טרם תוכנן

אוריאל בוסו:       אנחנו מדברים על הצפון, שלפי ההערכות משם תיפתח הרעה

אוריאל בוסו:  בני ציון בחיפה, האגף המרכזי, האגף המערבי, כמעט כולם בסטטוס של "טרם תוכנן" וכמובן "טרם בוצע", התכנון הוקפא

אוריאל בוסו:      פוריה בטבריה, מבנה המינהלה, טרם תוכנן

אוריאל בוסו:  ואתם מבינים את המשמעות כשהמינהלה קורסת

אוריאל בוסו:      אנחנו נרצה לשמוע ברשותכם את משרד הבריאות ומשרד האוצר בנושא הזה, מה התשובות שהם נותנים לנו

אוריאל בוסו:  ראשון הדוברים אורי גולדשטיין, סמנכ"ל בכיר וראש מינהל בכיר

אוריאל בוסו:  בבקשה, משרד הבריאות

אהרן גולדשטיין: הצורך ידוע

אהרן גולדשטיין:  בגדול, הוא לא יחדש לאף אחד שום דבר

אהרן גולדשטיין:  מה שתוכנן ונבנה לפני 1981 לא עומד בתקנים, התקנים של עמידות בפני רעידת אדמה

אהרן גולדשטיין:  מה שנבנה אחרי זה, אנחנו בסדר

אהרן גולדשטיין:  הרבה, הרבה מאוד ממוסדות הבריאות במדינה תוכננו ונבנו לפני כן

אהרן גולדשטיין:      הבשורה הטובה שאם עכשיו אנחנו הולכים ומחדשים מבנים, הם מבנים חדשים

אהרן גולדשטיין:  הבשורה הרעה שהפער עדיין גדול מאוד, ובמערכות מבנים הזכרת קצת מן הדברים, מדובר על מאות מיליונים

אהרן גולדשטיין:      הייתי מחלק את ההיערכות לשלושה רבדים

אהרן גולדשטיין:  הרובד הכי פשוט, הכי זול, זה ההיערכות הראשונית לעמידות בפני רעידת אדמה

אהרן גולדשטיין:  זה איך בתי החולים נערכים בחוץ

אהרן גולדשטיין:  זה יחד עם פיקוד העורף לאגף לשעת חירום

אהרן גולדשטיין:  פה עדיין גם מתורגלים, חסרים אמצעים, ויחסית פה אני חושב שצריך אמצעים קטנים, זולים, גנרטורים לחימום, תאורה, גזים רפואיים

אהרן גולדשטיין:  צריך להשלים פה אם חס וחלילה יהיה מקרה

אהרן גולדשטיין:  אלה אמצעים זולים וזאת השעה להשלים

אהרן גולדשטיין:      הרובד השני זה חיזוק מערכות לא סטרוקטוריאליות, זה התשתיות למיניהן, זה כל צוברי הגזים הרפואיים, גנרטורים, מסדרי מתח גבוה, ולא נלאה אתכם

אהרן גולדשטיין:  אלה עלויות יותר גבוהות

אהרן גולדשטיין:  הרבה נעשה במשך השנים

אהרן גולדשטיין:  יש עדיין חוסרים

אהרן גולדשטיין:  זה בעלויות רובד יותר גבוה

אהרן גולדשטיין:  יש לנו תקנות, יש ספרים, יש הנחיות, קונסטרוקטורים, הכול, בתקציבים עדיין יש פערים

אהרן גולדשטיין:  נשמח לקבל השלמות גם לזה

אהרן גולדשטיין:      הרובד השלישי זה המבנים עצמם

אהרן גולדשטיין:  ופה אנחנו כבר מדברים על קונסטרוקציה מן הבסיס

אהרן גולדשטיין:  פה מדובר בסך הכול על מאות מיליונים

אהרן גולדשטיין:  בוצעו סקרים בעבר, הקמנו יחד עם פיקוד העורף ואגף לשעת חירום מדור בפיקוד העורף לפני הרעידות האחרונות, עוד בשנה שעברה החלטנו על זה, שיבדוק, שיעשה סקר בכל המבנים

אהרן גולדשטיין:  יש שלושה קצינים, הם ידברו  בעצמם

אהרן גולדשטיין:  יש פה את הנציגים, אז הם יפרטו

אהרן גולדשטיין:  הם יבדקו את המצב העכשווי, ייתנו המלצות, סדרי גודל של עלויות וסדרי עדיפויות

אהרן גולדשטיין:      אם אפשר כן לקדם, והזכרת עכשיו כמה פרויקטים שאנחנו מבצעים בזיו וכן הלאה, להאיץ את קבלת התקציבים, ואז לפחות מה שהתחלנו, גם בזיו וגם ברמב"ם, להשלים

אהרן גולדשטיין:      דבר אחרון, ברגע שאתה מתחיל חיזוק ולא משלים, לפעמים אתה מרע את המצב הקיים, כי חלק מהמבנה הוא קשיח וחלקו לא

אהרן גולדשטיין:  אם אפשר לקדם, הרבה מהפעולות אנחנו יכולים לבצע במקביל

אהרן גולדשטיין:  חלק מהדברים בתור, תלוי בבית חולים קיים, אבל בסופו של דבר זה תלוי בתקציבים

אהרן גולדשטיין:  תודה

אוריאל בוסו: קודם כול, לפני שאני אשאל אותך, אנחנו רוצים לברך את מנכ"ל משרד הבריאות, משה בר סימנטוב, שהיום ממריא לטורקיה, ולו לזמן קצר, אנחנו מאחלים לו הצלחה ומודים על כך

אוריאל בוסו:      אורי, מדינת ישראל הלכה צעד קדימה בנושא תמ"א 38, חיזוק מבנים

אוריאל בוסו:  אני מגיע מתחום התכנון, עשינו מספר צעדים בנושא הזה

אוריאל בוסו:  האם אתם מבחינתכם מיציתם את הפרמטר הזה של חיזוק מבנים? ציינת עכשיו הגנה על הצוברים, על הגז וכו' וכו', קודם כול, תשתיתית, דברים טריוויאליים, שלפעמים אפילו יותר זולים מאשר אגפים שלמים

אוריאל בוסו:  לדוגמה, בבית חולים השרון, אני יודע כי אני פשוט קרוב, אני גר ליד, בנו שם באמצע לפחות שורה של חיזוק, ממ"דים ומקום לאכלוס

אוריאל בוסו:  האם אלה פעולות ראשונות שנעשו מבחינתכם כמערכת? תיכף נשמע את האוצר, אבל לא יצאתי ממך רגוע

אוריאל בוסו:  אמרת נכון, מה שציינת, והכול פתוח

אוריאל בוסו:  אתה אומר שזה הרבה כסף לעשות, מיליארדים, לא מאות מיליונים, אבל זה יעלה לנו הרבה יותר יקר חלילה אם זה יקרה

אוריאל בוסו:      מעבר לכסף, בכסף אנחנו יודעים מה יקרה מבחינת מבנים במדינת ישראל, ואנשים יישארו ללא קורת גג

אוריאל בוסו:  לפי הערכות, השם ישמור, יהיו משהו כמו 7,000 עד 10,000 הרוגים,  - - - אני לא יודע מה יהיה

אוריאל בוסו:  אנחנו מדברים כרגע על מערכת הבריאות, והדבר הראשון שאנשים מצפים באותו רגע, כשזה לפני כיבוי אש, לפני משטרה, ולפני כולם שרוצים לעשות סדר, אתם הראשונים

אוריאל בוסו:  איך אתם נותנים מענה לאותם אלה שכבר הצלחנו להוציא כרגע, ואולי חלילה בית חולים יקרוס? האם יש תוכנית מסודרת וסדורה, לא רק תרגול איך אנחנו בורחים

אוריאל בוסו:  האם יש תוכנית סדורה לאותם אלה שמאושפזים באזורים מסוימים? לאן מניידים אותם? מה עושים? זה דבר שאנחנו יותר רוצים לדעת

אוריאל בוסו:      נקודה נוספת

אוריאל בוסו:  אמרת שדנים

אוריאל בוסו:  בהמשך למה שהיה בשבוע שעבר בדיון בנושא האלימות בבתי חולים

אוריאל בוסו:  הדיונים הללו כהצבה של נושא חשוב, אבל מעבר לכך אני מאמין הלאה בשולחנות עגולים

אוריאל בוסו:  ודאי שהנושא הזה לא יסתיים היום בדיון החשוב כאן

אוריאל בוסו:  ודאי שאני אעשה ישיבות המשך פנימיות, שולחן עגול עם הגורמים, עם האוצר, ועם פיקוד העורף ועם כולם להגיד: חבר'ה, בואו נבנה אבני דרך

אוריאל בוסו:  בסדר מה שהיה, בשביל זה היה צריך עשרות מיליארדים, אבל עכשיו, אבני דרך – מענה ראשוני, מה עושים

אוריאל בוסו:  תן לנו תוכנית עבודה

אהרן גולדשטיין: כפי שציינתי, החוסרים האפקטיביים, הזולים יחסית ומידיים, זה להשלים את כל מה שנדרש לכל בתי החולים, להיערכות המידית החיצונית

אהרן גולדשטיין:  מדובר על כסף קטן יחסית

אהרן גולדשטיין:  לחלקם יש את הציוד, לחלקם עוד לא

אהרן גולדשטיין:  צריך להשלים גנרטורים, תאורה, צוברי גזים רפואיים, ניידים וכן הלאה, פסי אספקה ניידים וכן הלאה

אהרן גולדשטיין:       הרובד השני שגם נעשה שם הרבה, ויש לנו תדריך, אבל עדיין חסרים תקציבים להשלים, זה טיפול במערכות לא סטרוקטוריאליות

אהרן גולדשטיין:  אם תראו בבתי החולים, צוברי גזים רפואיים, חמצן וכן הלאה, מחווטים עם חיזוקים צולבים וכן הלאה

אהרן גולדשטיין:  זה יחסית קל, פשוט ובוצע

אהרן גולדשטיין:  יש מחברים גמישים מיוחדים, יש קפיצים לגנרטורים וכן הלאה

אהרן גולדשטיין:  חלק נעשה, חלק לא, קצת יותר יקר, לא ביג דיל, וזה מאוד אפקטיבי

אהרן גולדשטיין:      הרובד השלישי ציינו, מאות מיליונים, מיליארדים, שזה המבנים עצמם

אהרן גולדשטיין:  מה שהייתי ממליץ ומאוד מבקש, להאיץ את מה שהתחלנו

אהרן גולדשטיין:  זה נעשה טיפין טיפין, ומשך הזמן של הביצוע, גם בזיו וגם ברמב"ם, ייקח המון שונים

אהרן גולדשטיין:  צריך לקדם תקציבים

אהרן גולדשטיין:  יש לנו תכנון, אין לנו אפשרות לבצע

אהרן גולדשטיין:  צריך להאיץ את זה

אהרן גולדשטיין:  הסקר של פיקוד העורף יאיר את עינינו יותר

אוריאל בוסו: הפער התקציבי הוא תמוה

אוריאל בוסו:  הרי צריך לזכור שאנחנו מדברים בעיקר על בתי חולים באזור הצפון

אוריאל בוסו:  שם הבעיה

אוריאל בוסו:  כרגע קודם כול מבחינת הסכנה, וצריך לזכור שהמבנים, לפחות במרכז, כולם בסכנה, אבל מדובר לפעמים בבתי חולים יותר חדישים, הקימו מבנים והקימו אגפים, ואני יודע מה קורה, מה זה איכילוב, מה זה בלינסון

אהרן גולדשטיין: מה שחדש אין בעיה

אוריאל בוסו: מבחינת סכנה, לפחות מה שאנחנו צופים, זה מאזור הצפון, ושם אנחנו צריכים להתמודד

אהרן גולדשטיין: אילת יוספטל, הוא חוזק

אוריאל בוסו: חבר הוועדה אחמד טיבי

אחמד טיבי: תודה רבה, מכובדי היושב-ראש, האמת שבשבוע שהאחרון הגשנו הצעה דחופה לסדר-היום, והיא נדונה במליאה, והיא הועברה לוועדת הפנים

אחמד טיבי:      הכנסת היום מקיימת שלוש ישיבות: אחת בוועדת הבריאות, השנייה בוועדת הפנים, השלישית בוועדת הכספים, כדי לדון באי-המוכנות

אחמד טיבי:  חלק מהאנשים פה יעברו - - -     

אוריאל בוסו: בגלל זה הקדמתי, שאתה תספיק להיות פה

אחמד טיבי: גם אני אעבור לשם, כי אני יוזם

אחמד טיבי:  אני מברך על עצם קיום הדיונים, ואני אגיד בכמה מילים גם לגבי המוכנות והצורך לחזק מבני בריאות, בתי חולים

אחמד טיבי:  בתי החולים הם לא רק תל השומר בלינסון ורמב"ם, יש גם בנצרת, יש גם מרפאות קהילתיות גדולות שצריך לחזק אותן, והדבר לא נעשה

אוריאל בוסו: אני מציע שבוועדת הפנים תדבר בכובע שלך כחבר כנסת ופה, בוועדת הבריאות, תדבר בכובע שלך כדוקטור

אחמד טיבי: עכשיו אני אדבר גם כדוקטור, אבל לפני זה אני אדבר כערבי

אחמד טיבי:  למה? קראתי את הדוח של מבקר המדינה ב-2018

אחמד טיבי:  לפי הדוח עשרת הערים בסכנה גבוהה מאוד הם בית שאן, טבריה, צפת, קצרין, קריית שמונה, חצור הגלילית, ראש פינה, עפולה, מגדל העמק ואילת

אחמד טיבי:  מה המסקנה? שכל יהודי צריך לפנות לערבי שהוא חבר שלו, אם יש לו חבר ערבי, שיארח אותו, כי לפי זה היישובים הערביים ממוגנים, הם מוכנים

אחמד טיבי:  פתאום אין שום יישוב ערבי בדוח של מבקר המדינה

אחמד טיבי:      אני מבקר את הדוח של מבקר המדינה, שהתעלם מהיישובים הערביים שנמצאים בסכנה

אחמד טיבי:  ליד כל יישוב יהודי כזה יש יישוב ערבי, גם הוא בסכנה, אדוני היושב-ראש, ואסור שהביקורת תהיה עיוורת לסכנות של היישובים הערביים בחברה הערבית

אחמד טיבי:  גם שם יש מבנים שחייבים חיזוק

אחמד טיבי:  לא תמיד הבנייה היא בנייה לפי סטנדרטים, לא ביישובים היהודיים ולא ביישובים הערביים

אחמד טיבי:      הנקודה השנייה, ובזה אני אסיים

אחמד טיבי:  ראיתי כחלק מפרויקט "תרועה" להתרעה קצרת מועד בפני רעידות אדמה למדינת ישראל, ששודרגה רשת התחנות הסיסמיות של ישראל ISN, והרשת מכילה היום יותר מ-100 תחנות המשדרות בזמן אמת למרכזי הנתונים בירושלים ובלוד

אחמד טיבי:      חידה – מתוך ה-100 כמה תחנות יש ביישובים הערביים? מה שיעור התחנות ביישובים הערביים מתוך 100?     

איציק בר: חבר הכנסת, אני חייב להעיר פה הערה מקצועית

אחמד טיבי: מי אתה בבקשה?     

איציק בר: אני ראש אגף במל"ל – לוט"ר ומרחב אזרחי

אחמד טיבי: רק תענה על החידה לפני זה

איציק בר: אני רק רוצה לעזור לך בחידה

אחמד טיבי: אפס

אחמד טיבי:  השיעור הוא אפס

אחמד טיבי:  אין שום תחנת התרעה סיסמית בשום יישוב ערבי במדינת ישראל

איציק בר: חבר הכנסת, ברשותך - - -     

אחמד טיבי: תסביר את החידה

איציק בר: שאלת חידה, והינה אני עונה על החידה

איציק בר:  יש במדינת ישראל 120 תחנות סיסמיות, כמו שאמרת

איציק בר:  הן יושבות על המפה של ניתוח אזורי ערד

איציק בר:  זה לא קשור לשום עיר או רשות

איציק בר:  הרעיון שזה יושב על השבר הסורי-אפריקאי ושבר יקום

אחמד טיבי: הערבים לא יושבים על השבר הסורי-אפריקאי?     

איציק בר: לא

איציק בר:  זה לא קשור

איציק בר:  אני אומר שזה נותן מענה לכולם

איציק בר:  התחנות הסיסמיות יושבות באזור שבו אתה אמור להרגיש את מוקדי רעידת האדמה

איציק בר:      במדינת ישראל יש חמישה תרחישים לרעידת אדמה, אפשר לדבר עליהם

איציק בר:  ההתרעה ניתנת לכולם

איציק בר:  פיקוד העורף מפיץ התרעה לכל אדם, בכל מקום, בכל זמן לכולם – יהודי, ערבי, נוצרי, צ'רקסי

איציק בר:  לכולם

איציק בר:  לכן ההערה שלך היא הערה שפשוט לא פוגשת את ההיבט המקצועי

איציק בר:  חבל לעשות עוול בעניין הזה

אחמד טיבי: יכול להיות שזה רק מקרי שמתוך 120 אין שום תחנה סיסמית בשום יישוב ערבי מתוך מגמה מקצועית?     

איציק בר: אני מוכן להיפגש איתך באופן אישי ולהציג לך את המפה כדי שתבין את הרעיון המסדר במערכת

איציק בר:  הגלאים לא נמצאים בשום יישוב יהודי

איציק בר:  הם יושבים על השבר, שבר יגור והשבר הסורי-אפריקאי, והם אמורים לתת את ההתרעה של מוקד ההתרעה, כדי להתריע בכל המדינה

איציק בר:  כולם מקבלים התרעה

איציק בר:  כל מי שמוריד את האפליקציה של פיקוד העורף יקבל התרעה על רעידת אדמה

איציק בר:  בכל הערים הערביות יש צופרים של פיקוד העורף שיצפרו ברעידת אדמה

אחמד טיבי: לא אמרתי שלא מקבלים

אחמד טיבי:  אני דייקתי

איציק בר: אני מדייק פה כדי שחס וחלילה לא תהיה פה אמירה שהיא לא נכונה מקצועית

איציק בר:  לעולם לא חסכנו בעניין הזה

איציק בר:      ההערה השנייה למה שאמרת, עשר הערים המאוימות הן ערים שיש שם בנייה לפני 1985 ומבנים של מעל שלוש קומות

איציק בר:  לכן אתה לא פוגש את המרחב הערבי

איציק בר:       כן יש מיקוד כרגע, ואני מקבל את מה שאמרת, למרחב של רכס נצרת, שהוא אירוע מאתגר, שאנחנו צריכים לעסוק בו ולנתח אותו

אחמד טיבי: תודה על ההסבר

אחמד טיבי:  לגבי הנקודה השנייה, הזכרת מבנים מעל שלוש קומות

אחמד טיבי:  יש המון יישובים ערביים באזור שם שיש להם מבנים מעל חמש, או שש, או שבע

אוריאל בוסו: הוא אמר נצרת, אז אני רוצה לדעת

אוריאל בוסו:  התקצוב גם על בתי החולים הציבוריים או רק על הממשלתיים?     

איציק בר: אני רוצה רגע להתפרץ לגבי מה שנאמר פה

איציק בר:  ההיערכות של מדינת ישראל לרעידות אדמה יושבת על שלוש רגליים: הרגל האחת היא רגל האִפְחוּת, זה מה שאתה עושה במניעה, וזה בעולמות חיזוק המבנים, גם היהודי וגם הערבי; הרגל השנייה זה המענה הראשון

איציק בר:  מגיבים ראשונים שיושבים פה, אחרי זה צה"ל ופיקוד העורף; הרגל השלישית היא רגל השיקום

איציק בר:  למדינת ישראל, ואני שמח, חבר הכנסת, שאתה יוזם החלטת ממשלה, אין תוכנית לאומית להיערכות לרעידת אדמה בהסתכלות רב-שנתית

אחמד טיבי: לכן אנחנו פה

איציק בר: נכון

איציק בר:  אני מסכים

איציק בר:  אני רוצה לחזק אתכם

איציק בר:  ראש הממשלה הנחה את ראש המל"ל – מחר יש דיון עם ראש המל"ל – לגבש המלצה לתוכנית לאומית

אוריאל בוסו: אפרופו מה שאתה אומר, וזה גם מה שאומר חבר הכנסת, כנראה שנצטרך לפנות ובהחלטת ממשלה לנסות להפריד, החלטת ממשלה בנושא רעידות אדמה והחלטת ממשלה בנושא מערכת הבריאות

איציק בר: אני רוצה להיכנס למערכת הבריאות

איציק בר:  יש החלטות ממשלה שכבר התקבלו

איציק בר:  החלטת ממשלה ב/302, ב-2018, סיכמה חמישה מיליארד שקלים למיגון לצורך מענה מלחמתי

איציק בר:  איפה שאתה ממגן למלחמה, אתה ממגן לרעד

איציק בר:  ב-2021 התקבלו 250 מיליון שקלים

אוריאל בוסו: זה לא מומש

איציק בר: זה בדיוק הסיפור

איציק בר:  אמורים להגיע, עתידים להגיע עוד 500 מיליון שקלים ב-2023

איציק בר:  למה אני מציין את זה? כי בתוכניות של פיקוד העורף, שגם הוצגו למל"ל, צבועים פה תקציבים לטובת מענה לבתי החולים

איציק בר:  רק הבעיה שהתקציבים האלה לא מגיעים בזמן, והחלטות ממשלה שנדרשות לתקצוב, התקציב לא מגיע בזמן

איציק בר:      נקודה נוספת, שכלל משרדי הממשלה מחויבים על פי החלטת ממשלה ישנה, רעד 2, להעמיד תקציב בכל שנה לטובת קידום בעניין רעידת אדמה

איציק בר:  דרך אגב, משרד הבריאות הוא מהמשרדים המובילים בהקשר של המוכנות

איציק בר:  העניין הוא שהתקציב הזה לא מגודר, וכשיש אתגרים תקציביים, הדבר הראשון שנוגעים בו הוא ההיערכות לרעידת אדמה

איציק בר:      ולכן, יושב-ראש הוועדה, אני חושב שהאירוע הזה הוא אירוע שאם לא נפעל בגידור התקציב הזה ונעשה בכל שנה דיווח בוועדות השונות, ואני מאוד שמח על מה שאתה עושה, מדינת ישראל לא תתקדם, ואנחנו נמצא את עצמנו באירוע

איציק בר:  רעידת אדמה זה אירוע מאוד פשוט, על כל שקל שאתה משקיע בשגרה, תחסוך עשרה שקלים באירוע עצמו

אוריאל בוסו: תודה רבה

אוריאל בוסו:  חיזקת פחות או יותר את הדברים שאמרת

אוריאל בוסו:  צריך, דבר אחד, לצבוע ולדעת מה הכספים שמיועדים למערכת הבריאות

אוריאל בוסו:  דבר שני, לבנות אבני דרך

אוריאל בוסו:  נקודה חשובה היא שהכספים לא ממומשים בסוף

אוריאל בוסו:  האוצר נהנה מזה בסוף

אוריאל בוסו:  זה נמצא אצלם

אוריאל בוסו:  מבחינתנו הם בסדר, אבל אנחנו צריכים לעשות את המקסימום למקסם את הכסף הזה מכל ההיבטים: תכנון בביצוע, בהוצאה, במכרזים וברגולציה לצמצם

אוריאל בוסו:  בסוף צריך לתת מענה, ואנחנו נבנה צוות בעזרת השם, בסיומה של הישיבה, ונעשה פגישות דחופות

אוריאל בוסו:  ואחרי הפגישות הדחופות האלה, ואני גם איעזר בחברי ועדה, לימור או מישהו שיכול לעזור לנו בנושאים הללו, יהיה שולחן עגול שיתכנס לעתים דחופות, וכל הזמן יצטרכו לדווח מה נעשה

אוריאל בוסו:  כל אחד בחלק שלו יצטרך לחזור עם שיעורי בית

אוריאל בוסו:  תודה רבה

אוריאל בוסו:  רפאל גולני, מנהל אגף בכיר לשעת חירום

רפאל גולני: קודם כול, בוקר טוב לכולם, מנכ"ל משרד הבריאות בהחלט מברך על הוועדה הזאת

רפאל גולני:  אכן אנחנו מקווים שזאת תחילתה של דרך שתוביל תוצרים אופרטיביים, מעשיים

רפאל גולני:  מה שאני הולך להציג לכם זה את הסטטוס כרגע של מוכנות מערכת הבריאות

רפאל גולני:      צריך לזכור, מערכת הבריאות עם כל הכבוד, ואכן בתי החולים הם גורם מאוד משמעותי, שהכספים שם רבים והוצגו כאן – מערכת הבריאות כוללת עוד הרבה מאוד גורמים אחרים שגם הם צריכים להיות מוכנים לרעידת אדמה

רפאל גולני:  אנחנו מדברים קודם כול על המגיבים הראשונים, ויושבים כאן נציגי מד"א, שהם חלק נכבד, ניכר ומוביל בתחום המגיבים הראשונים, ובטח גם להם יהיה מה לומר

רפאל גולני:      יש לנו את בתי החולים הכלליים, בתי חולים פסיכיאטריים וגריאטריים, אנחנו מדברים על משהו כמו 60 בתי חולים בסך הכול

רפאל גולני:  יש לנו אלפי מרפאות

רפאל גולני:  אנחנו הרי מחויבים ברעידת אדמה גם לרציפות המענה התפקודי של מערכת הבריאות במדינת ישראל, לא רק לנפגעים, אלא לכל מדינת ישראל, ויש לנו אלפי מרפאות שאנחנו צריכים לתת להן מענה

רפאל גולני:  יש לנו מכונים פרטיים שהם מאוד קריטיים לבריאות התושבים, כמו למשל מכוני דיאליזה, שבלעדיהם התוצאה היא ברורה, וגם להם אנחנו צריכים לתת מענה

רפאל גולני:  בקיצור, מדובר על מערכת מאוד מאוד גדולה, ולא רק בתי חולים, כפי שאנחנו די נוטים לדבר, אם כי בתי החולים הם חלק מוביל, בטח בעלויות

רפאל גולני:      כפי שהוצג כאן, יש מספר תרחישים

רפאל גולני:  אנחנו יכולים לראות שבכל תרחיש ותרחיש – עשינו ניתוח, כפי שאפשר לראות בשקף – בתי חולים עצמם יקרסו

רפאל גולני:  ואני מדבר פה רק על בתי החולים שאמורים לתת מענה לנפגעים, יש עוד עשרות בתי חולים אחרים

רפאל גולני:  אנחנו יכולים לראות, לדוגמה באותה רעידה בתרחיש צפוני שהזכיר יושב-ראש הוועדה, בתי החולים נהריה, זיו, פוריה, העמק, רמב"ם, האנגלי, הצרפתי, זה אותם בתי חולים בנצרת, ואנחנו בהחלט נותנים להם את אותם סדרי עדיפויות מבחינתנו, לנו זה ממש לא חשוב איפה ובאיזה יישוב ממוקם בית החולים

רפאל גולני:  הם עלולים להיפגע בצורה משמעותית, שתמנע מהם לקלוט נפגעים, מעבר לנפגעים עצמם שיהיו בבתי החולים, וזה בהחלט פגיעה משמעותית

רפאל גולני:  כמובן גם בתי חולים אחרים שייפגעו, אם כי בצורה יותר קלה, כפי שרשום בצד השמאלי של השקף

רפאל גולני:      בשקף הבא אפשר לראות, בתרחיש אחר, שתהיה פגיעה בשבר יגור

רפאל גולני:  אנחנו יכולים לראות, שוב בתי חולים שייפגעו בצורה משמעותית וכבדה, עוד פעם הנצרתים, העמק, רמב"ם וכמובן בתי חולים נוספים שייפגעו בצורה בינונית, ואלה אלפי הנפגעים שאנחנו אמורים לטפל בהם באירוע שכזה

רפאל גולני:      אם נלך לתרחיש הבא, צפון ים המלח, גם כאן בגלל שהיישובים יותר מדוללים, אז אולי יהיו פחות נפגעים, אבל גם כאן יש לנו נזק כבד מאוד לבתי החולים בירושלים, העמק, פוריה, זיו, יוספטל

רפאל גולני:  כל סיפור אילת זה סיפור בפני עצמו שמדינת ישראל צריכה להתמודד איתו בגלל המרחקים העצומים שיש ביחס לאילת, למרות המספרים הקטנים יחסית שם

רפאל גולני:      כמובן נזק אחר, בינוני, לבתי חולים אחרים

רפאל גולני:      השקף האחרון מבחינתנו, אילת-יגור, תרחיש הערבה שבו יוספטל ייפגע עם כל המשמעות של היעדר בית חולים אחר בכל האזור הזה

רפאל גולני:      השורה התחתונה – המספרים ידועים, אני לא אכנס לכל המספרים – אנחנו מדברים על אלפי הרוגים

רפאל גולני:  זה התרחיש אליו אנחנו צריכים להיערך

רפאל גולני:  מדינת ישראל צריכה להיערך לאלפי הרוגים, אלפי פצועים, והמספרים שאנחנו עדים להם היום בטורקיה, רק ממחישים לנו עד כמה המספרים האלה הם נכונים

רפאל גולני:  אלה המספרים וצריך לדעת איך להיערך, וזה עסק לא פשוט

רפאל גולני:  אם אנחנו רואים כמה מיטות בסך הכול יש במדינת ישראל שיכולים לטפל בנפגעים, ותוסיפו על זה את העובדה שגם ביום-יום הם באיוש מלא, 100% תפוסה, אז עכשיו נצטרך לטפל בעוד אלפי נפגעים

רפאל גולני:  כמובן זאת בעיה, כאשר מערכת הבריאות כמובן תצטרך גם לתת מענה של רציפות תפקודית לאותם מחוסרי בית, 170,000, 200,000 אנשים מחוסרי בית, צריכים רפואה פעילה, עדיין יהיו יולדות, עדיין יהיו טיפולים שצריך לתת לאנשים, גם לאלה שלא נפגעו ועוד מחוסרי בית

רפאל גולני:  זה סיפור מאוד מורכב

רפאל גולני:      עשינו ניתוח למעשה לפי בניין אבני הכוח, כי זה לא רק בינוי

רפאל גולני:  אנחנו התמקדנו פה בבינוי, אבל יש פה עוד הרבה מאוד גורמים שיש להם השלכות למוכנות

רפאל גולני:  אם זה תו"ל, נהלים, ציוד ותשתיות, והכשרות, ואימונים ותרגילים – כל זה מביא אותנו בסופו של דבר למוכנות, וגם להם אנחנו צריכים לא מעט תקציבים, כדי לקיים את זה כפי שהיינו רוצים לקיים את זה

רפאל גולני:  אז תשתיות, נכון זה הכסף הגדול, אבל גם הכסף הקטן לכאורה חסר כאן

רפאל גולני:      עשינו למשל ניתוח של בתי החולים הכלליים

רפאל גולני:  מה שבצבע ירוק, המצב בסדר

רפאל גולני:  אז יש טלפונים לווייניים, יש מערכות התרעה, יש הקצאת מהנדסים, ויש הכשרות סע"ר – סיוע עצמאי ראשוני – לאירוע פגיעה, כי אנחנו מתארים לעצמנו שכל הגופים האחרים יצטרכו לתת מענה לעוד הרבה מאוד, ולאו דווקא יגיעו אלינו

רפאל גולני:  נצטרך להתמודד לבד, אז הקמנו צוותי סע"ר וכו'

רפאל גולני:       כל מה שבצהוב דורש חיזוק ותקציבים, כדי לקיים את זה כפי שהיינו רוצים

רפאל גולני:  נגענו בזה, אם זה מיפוי ועמידות של מבנים, אם זה חיזוק מערכות לא סטורקטורליות, אם זה תיקי מיגון, כל מה שקשור למתקנים שנותנים לנו רציפות תפקודית ל-72 שעות, אם זה מים, דלק, סולר, כל הדברים האלה, גז וכו'

רפאל גולני:      מכולות לרעידות אדמה חסרות ועוד

רפאל גולני:      בבתי החולים הפסיכיאטריים והגריאטריים המצב עוד יותר גרוע, כי שם, באופן טבעי, פחות נתנו לזה דגש, אבל הם בבעיה עוד יותר חמורה, ושם ההשקעה, בכ-30 בתי חולים, גריאטריים, פסיכיאטריים, שואפת לאפס, וגם שם מדובר בהרבה מאוד בתי חולים ישנים, שחלקם יקרסו

רפאל גולני:  לא השקענו בהם את כל התקציבים של כל הסעיפים שמופיעים כאן, ואני לא אעבור עליהם, אבל בהחלט אנחנו רואים שמונה בתי חולים שהם בסיכון מאוד גבוה להיפגע, וזה בתי חולים לא כלליים, זה בתי חולים גריאטריים, פסיכיאטריים, שיש שם אלפי מאושפזים

רפאל גולני:      בקהילה כמעט הכול בצבע אדום

רפאל גולני:  בקהילה אנחנו מדברים על ארבע קופות חולים מרכזיות, כשיש מעל 2,200 מרפאות בקהילה, שצריכות לתת את השירות לאזרח

רפאל גולני:  שם אנחנו בפערים מאוד גדולים, כשחלק מהפערים אנחנו אפילו לא יודעים כיום להגיד מה הם

רפאל גולני:  לצורך זה אכן משרד הבריאות הקים יחד עם פיקוד העורף ותקציב משרד הבריאות מדור מיקוד מוסדות רפואה

רפאל גולני:  מדור שהוקם לצורך ביצוע סקרים בבתי החולים, בקופות החולים ובכל מוסדות הרפואה בתהליך של שלוש שנים, על פי סדרי עדיפות שנגדיר לו, על מנת קודם כול שנדע איפה הפערים, גם מבחינת עמידות, שנדע מה הן התוכניות שיכולות לתת מענה לאותם פערים, ומה העלות האמיתית

רפאל גולני:  היום אנחנו מדברים על מאות מיליונים, מיליארדים, אנחנו לא יודעים להגיד בדיוק את המספרים

רפאל גולני:  כדי לדעת במדויק, לעשות סדר עדיפויות, נצטרך לעשות את אותם סקרים, ולשם כך הקמנו את המדור הזה

רפאל גולני:      בעניין מד"א, ברשותכם אני אתן למד"א לדבר

רפאל גולני:  אני לא אדבר על הפערים

רפאל גולני:  גם בנושא הנט"רים וגם בנושאים אחרים

רפאל גולני:      אם אני רוצה לתמצת את הכול

רפאל גולני:  ראשית, הקמנו ועדה גדולה מאוד, בראשות פרופ' עופר מרין, היום הוא - - -     

אוריאל בוסו: מנכ"ל שערי צדק

רפאל גולני: הוא גם מפקד בית החולים בטורקיה, והוא יושב-ראש הוועדה שהוקמה

אוריאל בוסו: מתי הוועדה הזאת הוקמה?     

רפאל גולני: הוועדה הוקמה לפני ארבעה חודשים

רפאל גולני:  ברגע שהוכרזה השנה כשנת מוכנות לרעידת אדמה על ידי רח"ל - - -     

אוריאל בוסו: כמה ישיבות הספקתם לעשות?     

רפאל גולני: יש לי פה את כל התוכנית

רפאל גולני:  אני יכול להראות לך

רפאל גולני:  קיימנו הרבה מאוד ועדות

רפאל גולני:  אתמול הצגתי את זה למנכ"ל משרד הבריאות, היות שהתוכנית הייתה לסיים את הפעילות לקראת סוף השנה בתרגיל שאנחנו מתכננים בנובמבר יחד עם כל המערכות, לא רק של משרד הבריאות, עם כל המשרדים, לקיים תרגיל מאוד גדול, ביקש מנכ"ל משרד הבריאות להחיש את הפעילות ולהגיע לתוצרים

סיוון גולדמן: סדר גודל של מעל 20 דיונים מאז ספטמבר

רפאל גולני: הרבה מאוד דיונים

רפאל גולני:  מעל 20 דיונים

סיוון גולדמן: 12 תתי-ועדות

רפאל גולני: אם אני מנסה לסכם את הפערים, כי לא ירדתי לדקויות, פערי המיגון, כמו שנאמר, מאות מיליונים, והייתי עדין

רפאל גולני:  אמרתם מיליארדים, יכול להיות

רפאל גולני:  נעשה את הסקרים ונדע

רפאל גולני:  בכל מקרה, ברגע שנתחיל לקבל את הזרמת הכסף על פי סדרי עדיפויות, כמובן לאורך השבר הסורי-אפריקאי ולאורך שבר יקום - - -     

אוריאל בוסו: ברשותך, מי נמצא בוועדה הזאת?     

רפאל גולני: כל הנציגים

רפאל גולני:  אם זה נציגים ממשרד הבריאות, מכל מיני אגפים שרלוונטיים, אם זה משטרת ישראל, כב"א, מד"א ורח"ל – כל הגופים שמצאנו לנכון שהם מחוברים ויש להם אמירה

אוריאל בוסו: אני כבר אומר לך שמה שדיברנו על שולחן עגול, למעשה אתם חוסכים לנו את הנושא הזה

אוריאל בוסו:  מה שאני אעשה שאחד מחברי הוועדה, שאנחנו נמנה באופן רשמי, יהיה חבר בצוות

רפאל גולני: מעולה

אוריאל בוסו: אני אבקש שהוא יוזמן לכל הישיבות הללו, והוא אחת לחודש-חודשיים יצטרך לתת דיווח בוועדה מה מתקדם בוועדה המקבילה אצלכם לנושא רעידות אדמה

אוריאל בוסו:  תיעזרו בנו מול האוצר ומול כל גורם אחר בממשלה

אוריאל בוסו:  צריך החלטות ממשלה כדי שהדברים יישומו

אוריאל בוסו:  אני לא יכול להגיד שאני רגוע, אבל אני מבין שמשרד הבריאות נתן את הדעת על כך והקים ועדה, רק שהדברים האלה צריכים להיות מיושמים, ויפה שעה אחת קודם

אוריאל בוסו:      אני מסתכל על המצגת, ואני שואל, האם המצגת הזאת הייתה מוכנה עוד לדוח מבקר המדינה אשתקד

רפאל גולני: לא

רפאל גולני:  לא

אוריאל בוסו: לצערנו היא רק מתעדכנת באדומים ולא במשהו אחר

אוריאל בוסו:  אנחנו רוצים לראות אבני דרך, שדברים זזים

אוריאל בוסו:  הציבור מסתכל עלינו

אוריאל בוסו:  הציבור צופה בנו בלייב

אוריאל בוסו:  הציבור מחכה לתשובות

אוריאל בוסו:  אנחנו רואים את התמונות מטורקיה ומסוריה

אוריאל בוסו:  והדברים האלה מדירים שינה, דבר אחד, מעינינו, כנבחרי ציבור, כי אנחנו צריכים לתת תשובות לציבור, דבר שני, מכל מי שנמצא, ובראש ובראשונה מהצוותים הרפואיים שנמצאים כרגע בבתי חולים, מסתכלים ואומרים: מה יקרה חלילה ביום שאחרי

אוריאל בוסו:      לכן הוועדה הזאת תהיה ועדה אפקטיבית

אוריאל בוסו:  כמו שאמרתם, אני מאמין שגם רושמים בפרוטוקולים

אוריאל בוסו:  חילקתם את זה בצורה יעילה לתתי-ועדות, שכל אחד בתחומו, וזה חשוב מאוד

רפאל גולני: על מיגון דיברנו

רפאל גולני:  יש לנו גם פער במלאים

רפאל גולני:  אנחנו מחזיקים באגף שעת חירום של משרד הבריאות מחסנים מכרמיאל בצפון עד אילת בדרום, משהו כמו עשרה מחסני חירום שאמורים לשרת את כל מוסדות הרפואה בכל תרחיש חירום שיהיה

רפאל גולני:  על מנת לעמוד בתרחיש הזה, כדי לתת מענה, הציוד שקיים היום לא נותן מענה מלא לתרחיש האימים שהוצג כאן, וזה התרחיש שאנחנו חייבים להיות מוכנים אליו

רפאל גולני:  מדובר על משהו כמו 60 מיליון שקלים של מלאים שחסרים לנו

רפאל גולני:      בנינו תוכנית חמש-שנתית לנסות לגשר, אבל אני מתאר לעצמי שהמשאבים עדיין לא ניתנו, כדי לצמצם את הפער ושהוא יוכל לתת מענה

רפאל גולני:      דיברתי על כמות המיטות שיש במדינת ישראל

רפאל גולני:  איך נטפל באלפי נפגעים? אין לנו ספק שבתרחיש כזה, זה התרחיש שבו מדינת ישראל, שכל כך יודעת יפה בכל אירוע לשגר משלחות, בתרחיש הזה נצטרך לקבל משלחות, נצטרך לקבל סיוע מחו"ל בתחום הרפואה

רפאל גולני:  אם יש תרחיש שנצטרך לקבל סיוע, זה התרחיש

רפאל גולני:       בימים אלה אנחנו עסוקים מאוד מאוד בתחום הזה, כיצד דורשים סיוע, כיצד קולטים סיוע, כיצד מתחברים לאותו גוף שבא לסייע ומחברים אותו למי שצריך

רפאל גולני:  עשינו גם תרגילים עם בתי חולים כשהגיעו מבתי חולים חיצוניים, איך הם חוברים לבית חולים פה ואיך הם עובדים ביחד וכו'

רפאל גולני:  זה סיפור לא פשוט

רפאל גולני:  מדובר על הצלב האדום שיסייע לצוותים - - -     

אוריאל בוסו: נשמח כוועדה להגיע לאחד מהתרגילים שלכם, עם כל הצוותים, ונתחבר לעבודה

משה שמעון רוט: התוכניות האלה כוללות דברים שלאו דווקא קשורים למשרד הבריאות, הנחיתות כדי להביא ציוד מחוץ-לארץ וכל הדברים האלה

משה שמעון רוט:  אני מבין ממה שאמרת קודם שבתוך הוועדה הזאת גם נמצאים נציגים מכל המערכות האלה

רפאל גולני: דבר ראשון, כן, וחוץ מזה, נעשית עבודה מאוד גדולה בנושא הזה של סיוע מחוץ-לארץ, שאנחנו עושים את זה עם רח"ל, ועשינו לא מזמן תרגיל גדול עם כל משרדי הממשלה שנוגעים בדבר, כי בסוף צריכים מטוסים וצריכים שינוע וצריך את משרד הביטחון

משה שמעון רוט: וחס וחלילה אם נמל התעופה מושבת, מה שקרה בכמה מקומות

איציק בר: במרץ יש תרגיל, תרגיל לאומי של סיוע וקליטת סיוע מחוץ-לארץ, שמובל על ידי רח"ל עם כלל הגופים

איציק בר:  השנה בכלל היא שנה ששמו ברמה הלאומית, כולל צה"ל - - -     

אוריאל בוסו: הייתי באותו תרגיל שהיה בעבר באצטדיון פתח תקוה עם רח"ל, אבל אתה מדבר על תרגיל כללי

איציק בר: אני מדבר על תרגיל ייעודי איך קולטים סיוע מחוץ-לארץ

איציק בר:  איך מעלים את הבקשות, איזה מדינות

אוריאל בוסו: אנחנו ננסה לעשות תרגיל ייעודי לנושא מערכת הבריאות

אוריאל בוסו:  זה מה שחשוב לנו

אוריאל בוסו:  הגריאטריים, בתי החולים הפסיכיאטריים, מרפאות בקהילה, עד כמה שניתן בתרגיל לעשות, אבל אנחנו רוצים לייעד את זה לכך

אוריאל בוסו:  אנחנו מייחדים את הפרק שלנו לבריאות

רפאל גולני: כשמדברים על סיוע, מדברים גם על סיוע של אמצעים, של דם, של הרבה מאוד דברים

רפאל גולני:  זה כמובן לא רק משלחות

רפאל גולני:  נעשית עבודה

רפאל גולני:  מה שחסר זה דבר אחד, כסף

רפאל גולני:  ברגע שיהיה תקציב, הפער ייסגר

רפאל גולני:  כל הדברים בסוף זה תקציב

אוריאל בוסו: ברור

אוריאל בוסו:  נמצאת פה תמר ממשרד האוצר, תיכף נשמע אותך

אוריאל בוסו:  קודם כול, נציג אחד לפחות של משרד הביטחון

אוריאל בוסו:  דניאל לנצה, ראש תחום ועדת היגוי לרעידות אדמה

דניאל לנצה: בוקר טוב, אני נציג מוועדת ההיגוי הבין-משרדית להיערכות לרעידות אדמה

דניאל לנצה:  ואנחנו כגוף מטה המתכלל את הפעילות של הממשלה, של המדינה בתחום ההיערכות לרעידות אדמה, אנחנו כמובן עובדים באופן שוטף עם משרד הבריאות, הם כמובן גם שותפים לוועדה

דניאל לנצה:  הנושא הוא כמובן נושא מאוד חשוב

דניאל לנצה:  שוחחנו ארוכות על היערכות המבנים, שזה נושא קריטי

דניאל לנצה:      כשאנחנו מסתכלים על המסגרת להיערכות ועל המספרים שנגענו בהם תוך כדי, מסגרת ההיערכות שנקבעה בהחלטות הממשלה מדברת על 8,600 פצועים בינוני וקשה

דניאל לנצה:  כמובן מספרים עצומים

דניאל לנצה:  הצורך של כולנו להיערך לתרחיש שכזה הוא כמובן חשוב מאוד

דניאל לנצה:      עבדנו עם משרד הבריאות כמובן גם בנושא של גיבוש מדריך לחיזוק אלמנטים, לא מבנים

דניאל לנצה:  וכמובן אנחנו מובילים יחד עם פיקוד העורף והמשטרה את נושא העלאת המודעות בקרב הציבור

דניאל לנצה:      אני אתחבר ואמשיך לגבי התרגיל במרץ לקליטת סיוע בין-לאומי במסגרת שנה שמוקדשת להיערכות לרעידות אדמה

דניאל לנצה:  בנובמבר גם מתוכנן תרגיל לאומי שכמובן גם משרד הבריאות הוא חלק ממנו, והתרגיל כבר אמור היה להתקיים בשנה שעברה, עקב הבחירות הוא נדחה

אוריאל בוסו: תודה רבה

אוריאל בוסו:  משרד האוצר, תמר צ'ין

תמר צ'ין: כמה נקודות

תמר צ'ין:  קודם כול תקציב בניין ופיתוח של משרד הבריאות עומד על מאות מיליוני שקלים בשנה

תמר צ'ין:  כמו שאמרו פה קודם, כל בינוי חדש הוא באמת ממוגן ויש בתוכו גם תקציב ייעודי למיגון, בין אם בתי חולים ממשלתיים ובין אם של יתר המערכת

תמר צ'ין:       קודם כול, חשוב לי להבהיר אל מול ההערה של יושב-ראש הוועדה, לכולנו חשוב שהכסף יצא

תמר צ'ין:  בהינתן שהוקצה כסף או תקציב ייעודי או לצורך, זה אומר שהממשלה או המשרדים החליטו שהצורך הזה חשוב, וחשוב שהוא גם ימומש

תמר צ'ין:      ממש אתמול ישבנו ביחד עם משרד הבריאות לוודא איך כסף לא נתקע השנה ספציפית בתקציב הפיתוח בגלל המורכבות שלו ומורכבות של תקציב המשכי, שאנחנו עדיין נמצאים בו

תמר צ'ין:  אנחנו פועלים אקטיבית כדי שכל תקציב שהוקצה לצורך פרויקט, ימומש בפועל

תמר צ'ין:      צריך לציין, כמו שגם חברים אחרים כבר אמרו הבוקר, יש מורכבות גדולה בביצוע תקציב בעולמות הבינוי והפיתוח, בטח במערכת הבריאות

תמר צ'ין:  בשנים קודמות היה הרבה-הרבה כסף שהוקצה ופשוט לא מומש

תמר צ'ין:  שוב, לא כי אף אחד לא רצה אקטיבית ולא כי אף אחד בחר שלא, אלא כי המנגנונים מורכבים, יש המון-המון ביורוקרטיה, המון מורכבות של הוצאת פרויקטים של בינוי לפועל

אוריאל בוסו: אנחנו לא צריכים להציג את זה כגזרת גורל

תמר צ'ין: לחלוטין לא

אוריאל בוסו: אני הגעתי מרשות מקומית, ואנחנו יודעים שלפעמים הייתה בעיה במימוש כספים

אוריאל בוסו:  אז יש לנו חברות עירוניות, חברות כלכליות ויודעים לייעל דברים

אוריאל בוסו:  גם במנגנוני התכנון יש ועדה מקומית, ועדה מחוזית, ועדה ארצית, מועצה ארצית

אוריאל בוסו:  בסוף האזרח מחכה לפתרון

אוריאל בוסו:  את מציגה את זה כנתון, אבל השאלה איך אנחנו גורמים לכך – אני לא אקרא לזה מסלול עוקף – מסלול ירוק לנושא שהוא מציל חיים

תמר צ'ין: אני מסכימה איתך לחלוטין, כבוד היושב-ראש, ואני חושבת, כמו שמציינים פה, שזה השתפר בשנה האחרונה אל מול שנים קודמות

תמר צ'ין:  אנחנו פועלים אקטיבית ביחד עם המשרד, כדי לנסות, כמו שאתה אומר, ללוות את החסמים ולהתיר אותם ולראות איפה אפשר לייצר מסלולים ירוקים

תמר צ'ין:  חשוב גם להגיד שגם המשקים השונים פועלים אחרת

תמר צ'ין:  בבתי החולים הכלליים המצב יותר טוב מאשר בתי החולים הפסיכיאטריים והגריאטריים

תמר צ'ין:  שוב, ככל שצריך למקד איפה צריך לפעול יותר כדי להסיר חסמים, זה בעולמות שאולי קצת פחות מקבלים דגש

תמר צ'ין:  אל מול פרויקטים חדשים ועתידיים אנחנו ממש היום נכנסים לתקופת דיוני תקציב ביחד עם המשרדים, לקראת גיבוש תקציב המדינה לשנים 2024-2023

תמר צ'ין:      אנחנו נכנסים עכשיו לתקופה של הצפת כל הדרישות והבקשות של המשרדים

תמר צ'ין:  בסוף משרד הבריאות יתעדף את הצרכים שלו, הממשלה בסוף תכריע מה סדרי העדיפויות, ואל מול זה נוכל לתעדף - - -     

אוריאל בוסו: תודה רבה

אוריאל בוסו:  תא"ל איציק בר כבר דיברת

אוריאל בוסו:  יש לך משהו להוסיף?     

איציק בר: שלוש-ארבע המלצות שאני רוצה להמליץ לך, כיושב-ראש הוועדה

איציק בר:  המלצה ראשונה, תוכנית קיימת אחרי מיפוי, מוכנה לביצוע

איציק בר:  זה מה שדיברתי, החלטת ממשלה ב/302, לאשר את המדרגה של ה-500 מיליון שקל, אפרופו מנגנון, תהליכים, ביורוקרטיה, זה פתר את הכול

אוריאל בוסו: צריך לפנות לממשלה או לאוצר?     

איציק בר: חלק מהסיכום זה לראות רגע שהאוצר מתקצב את זה

אוריאל בוסו: למה הושבתי אותה לידך?     

תמר צ'ין: נפתור את זה אחרי זה

איציק בר: אני אתן דוגמאות למה שאתה מחפש

איציק בר:  זה סיפור של 30 מיליון שקלים שהם צבועים לקדם מוכנות של מערכת הבריאות בהקשרים של טיפול בבתי חולים ומרפאות קהילתיות סביב הסיפור של רעידת אדמה

איציק בר:      הסוגיה השנייה, אני חושב שבהסתכלות של הממשלה ושל הכנסת, להבין שהשנה היא שנת המוכנות לרעד במדינת ישראל, כולל התרגילים, כולל להיות נוכחים

איציק בר:  אני חושב שבנובמבר נכון שהממשלה תפתח את השבוע של תרגיל הרעד, כמו שהיה בעבר, בסקירה, במעורבות, נשים פה את המודעות באופן אחר

איציק בר:      הנקודה השלישית, אני חושב שכיושב-ראש הוועדה, אל מול ההצגה שהוצגה פה במשרד הבריאות, לא נוכל לתקצב את הכול

איציק בר:  פה אני כרגע מגונן על משרד האוצר

איציק בר:  ולכן צריך לראות איזה דברים הם קריטיים ל-36 השעות הראשונות, ואיזה דברים אנחנו יכולים לקבל בסיוע וברכש בחירום

איציק בר:  ולכן יש פה כמה דברים שהם פחות רלוונטיים, אבל יש דברים שהם מאוד רלוונטיים

איציק בר:  לשקם בית חולים אחרי שהוא נפגע זה כמעט בלתי אפשרי, לקבל ציוד רפואי בסיוע זה אירוע פשוט

איציק בר:  יש בו מנגנונים, גם מתרגלים את זה

איציק בר:  ולכן אני חושב שהדבר הזה צריך להיות מוצג

איציק בר:  תודה

אוריאל בוסו: תודה רבה

אוריאל בוסו:  גיל מוסקוביץ', סמנכ"ל מבצעים במד"א

גיל מושקוביץ: בוקר טוב

גיל מושקוביץ:  קודם כול, אני מודה על הדיון

גיל מושקוביץ:  הוא דיון חשוב

גיל מושקוביץ:  האירוע בטורקיה רק מעצים את הצורך

גיל מושקוביץ:  מכאן אני רוצה לשלוח כל הכבוד ותודות לפרמדיקים שלנו, שנוטלים חלק במאמץ הצלת החיים יחד עם המשלחות של פיקוד העורף וצה"ל

אוריאל בוסו: רק פרמדיקים שלחתם?     

גיל מושקוביץ: יש לנו רק פרמדיקים שם יחד עם המשלחת של צה"ל ופיקוד העורף

גיל מושקוביץ:  אנחנו שומעים מהם סיפורים קשים ומצמררים

גיל מושקוביץ:  זה מעצים את הצורך לעשות מעשה ולהיערך טוב יותר לאירוע הזה

גיל מושקוביץ:      אני מזכיר שמד"א הוא גוף סטטוטורי, הוא גוף לא מתוקצב

גיל מושקוביץ:  קיימת תוכנית להקמת נט"רים באירוע רעידת אדמה, אתה הזכרת את זה בפתיחת דבריך

גיל מושקוביץ:  התוכנית אושרה ב-2015, תורגלה ב-2018

גיל מושקוביץ:  לצערי לא ניתן לזה תקציב המשכי

גיל מושקוביץ:  הפעלנו 14 נט"רים

גיל מושקוביץ:  זה עבד מצוין בתרגולים, גם באילת, גם בצפון

גיל מושקוביץ:  כולם בירכו על זה, כולם הבינו את הצורך ואת החשיבות, אבל לצערנו אף אחד לא מצא את התקציב ההמשכי

גיל מושקוביץ:      יש למד"א גם מבנים שנבנו לפני 1985

גיל מושקוביץ:  אנחנו נשמח לתקצוב, כפי שנעשה עם מוסדות בריאות אחרים לטובת חיזוק המבנים

גיל מושקוביץ:      חנכנו השנה את בנק הדם החדש

גיל מושקוביץ:  נקווה שנספיק להיכנס אליו לפני שרעידת אדמה תתרחש

גיל מושקוביץ:  המבנה נבנה בזכות כספי תורמים שלנו מהעולם, ללא תקצוב של המדינה

גיל מושקוביץ:      יהיה פער בהתרמות דם באירוע של רעידת אדמה, יהיה פער משמעותי

גיל מושקוביץ:  גם אחרי המבנה הזה לא בטוח שנוכל לעמוד באספקה של מנות הדם הנדרשות

גיל מושקוביץ:  יש עבודה לאיתור מדינות באירופה שיוכלו לסייע באספקת דם לאחר הרעידה

גיל מושקוביץ:  נדרש הסכם בין מדינתי לנושא הזה

גיל מושקוביץ:  בסוף מד"א הוא גם מאגודת הצלב האדום

גיל מושקוביץ:  אנחנו חברים בתנועת הצלב האדום הבין-לאומי, אנחנו אמונים גם על הקשר עם אגודות הצלב האדום הבין-לאומיות שאמורות להגיע ולסייע פה בארץ

גיל מושקוביץ:  אנחנו שולחים כל הזמן אנשי צוות של מד"א לקורסים, לתרגילים, לאירועי אמת בעולם, גם כדי להכיר את העבודה וגם כדי לתרגל ביחד וללמוד

גיל מושקוביץ:      אנחנו כמובן נסייע ונצטרך את הסיוע של הרשויות המקומיות בכל הנושא של הנט"רים

גיל מושקוביץ:  לאחר מכן הרשויות המקומיות ישתמשו בנט"רים כבסיס לאותם אס"לים, שאתה מכיר היטב מתפקידך הקודם כסגן ראש העיר

גיל מושקוביץ:  תודה

אוריאל בוסו: מבחינתכם לגבי הנט"רים, הסטטוס - - -     

גיל מושקוביץ: הסטטוס הוא שאנחנו ערוכים, יש תוכנית מוכנה, סדורה, מאושרת, מחכה רק לתקציב ולאוקיי להפעיל אותה

משה שמעון רוט: מעבר למוכנות, להיערכות, הזכרת שצריך גם את ההסכם בינינו לבין מדינות מסוימות באירופה

משה שמעון רוט:  מי ואיזה גוף מטפל בזה?     

גיל מושקוביץ: משרד הבריאות ביחד עם המל"ל ורח"ל עובדים על זה

קריאה: משרד החוץ

גיל מושקוביץ: גם משרד החוץ בתמונה

גיל מושקוביץ:  יש תהליכים, לדעתי הקורונה קצת עיכבה את התהליכים האלה

גיל מושקוביץ:  היה הסכם בעבר

משה שמעון רוט: מי עוסק בזה?     

גיל מושקוביץ: משרד החוץ ביחד עם משרד הבריאות

משה שמעון רוט: אנחנו מקבלים פה דיווח או איזה הד על הדבר הזה?     

רפאל גולני: כבר יש לנו חלק מההסכמים, אבל עדיין אנחנו עובדים על הסכמים נוספים

משה שמעון רוט: חלק מההיערכות ומהעבודה של ועדת הבריאות זה כדי לדעת שהדבר הזה סגור ומטופל, יודעים מי טיפל, ומתי טיפל ואיך טיפל

משה שמעון רוט:  היושב-ראש קודם הזכיר גם לקבל פידבק מוועדות אחרות, קל וחומר בדבר כזה שהוא קריטי בשרשרת הדברים

איציק בר: קיים מנגנון איך מדינת ישראל דורשת סיוע מחוץ-לארץ

איציק בר:  יש פה מנגנון שלם שזה יחד עם המשרדים, בתיאום משרד החוץ, ומגיע גם לאישור של ראש הממשלה עם איזה מדינות אנחנו עובדים

איציק בר:  זה מנגנון שבמרץ הולכים לתרגל אותו, וכמו שנאמר פה, יש מה לשפר בתוך המנגנון

איציק בר:       הקורונה גרמה לנו לעסוק בדברים אחרים, אבל קיים מנגנון מאוד סדור איך מדינת ישראל מגישה בקשת סיוע, כולל מי קולט את זה, לאן זה מגיע

איציק בר:  זה אירוע מורכב על כל הרבדים, כולל נושא הבריאות

משה שמעון רוט: אני שוב נותן הד למה שהיושב-ראש קודם אמר, שהסיכום של הדברים וההתקדמות של הדברים, חייבים להיות על השולחן הזה ולהיות מוצגים פה

איציק בר: כמו שיושב-ראש הוועדה ביקש לקבל עדכונים עתיים, זה אחד מהנושאים שייכנסו לעדכונים העתיים

אוריאל בוסו: תודה רבה

גיל מושקוביץ: רק לסיום דבריי, אדוני היושב-ראש, צריך לזכור שבסוף בסוף, באירוע רעידת אדמה, ב-48 שעות, אפילו ב-96 שעות הראשונות, המגיבים הראשונים הם היחידים שנמצאים בשטח

גיל מושקוביץ:  הצבא לא יגיע, פיקוד העורף עם כל עוצמתו, לוקח להם המון-המון זמן לגייס את הכוחות, וללא הנט"רים האלה, ללא ההפעלה שלהם, ללא התכנון הנכון שלהם, וזה עבודה סיזיפית של הכנה ארוכה – בלי זה כנראה שאנחנו לא נוכל לתת כמדינה מענה ראוי לאותם 40,000 נפגעים, כמעט 10,000 פצועים קשה ברוב התרחישים ו-30,000 פצועים קל, וכמובן הנפטרים

אוריאל בוסו: אתה צודק בדבר אחד

אוריאל בוסו:  בסוף-בסוף, כמו שאמרת, כשמקימים קבוצות, נקרא לזה "רובעים מסוימים", שהם כוננים פיזית במקום, עם הציוד שהם יכולים לתת מענה ראשוני, זה הדבר הנכון

אוריאל בוסו:  חיים וינגרטן, זק"א

אוריאל בוסו:  בגילוי נאות אני מתנדב גם במד"א, גם בזק"א וגם באיחוד הצלה

חיים בוגר: אני ראש אגף המבצעים בזק"א

אוריאל בוסו: קודם כול, אנחנו מודים לכם על כל עבודת הקודש שאתם עושים

חיים בוגר: המשלחת של פיקוד העורף חוזרת היום מטורקיה, ויש שם בעיה עם הגופות

חיים בוגר:  המתנדבים שלנו מספרים על אלפי גופות ששוכבות בבתי החולים, במצב ריקבון, אין מי שיטפל בהן, אין מי שייתן מענה

אוריאל בוסו: אין צוות בבתי חולים או שאין חדרי קירור? במה מדובר?     

חיים בוגר: כנראה שזה הולך לקבורה המונית

חיים בוגר:  אבל בינתיים הגופות נערמות בבתי החולים, וזה אסון תברואתי קשה

חיים בוגר:  צריך לתת את הדעת על הדבר הזה

חיים בוגר:  צריך להתכונן

חיים בוגר:  דבר ראשון, להכין מתנדבים שיודעים להתעסק עם גופות בריקבון, דבר שני, להתכונן לעשרות אלפים, אין משפחות שייקחו את הגופות האלה

אוריאל בוסו: אני יודע שגם במדינת ישראל יש היערכות לקבורה המונית

חיים בוגר: יש את פס"ח שמתעסקת בזיהוי, אבל אנחנו רואים שבעניין של פס"ח, הזיהוי לא יהיה כל כך ממשי, היות שיש אלפי הרוגים ברעידות האדמה, אין מי שיזהה בכלל

חיים בוגר:  אנחנו צריכים לתת את הדעת מה קורה עם כל הגופות האלה, איך מטפלים בהן

איציק בר: זה לא מדויק

איציק בר:  נכון להציג דברים מדויקים לוועדה

איציק בר:  מדינת ישראל ערוכה עם 27 תחנות ניטור חללים, תר"חים

איציק בר:  באירוע רעידת אדמה יש שניים גדולים קיימים, ויש עכשיו עבודת מטה להשתמש לא עלינו בתר"ח של צה"ל, מתקן חדש שהוקם, שאמור לתת מענה לצה"ל במלחמה

איציק בר:      קודם כול, מי שאחראי על הזיהוי זה משטרת ישראל

איציק בר:  זאת המשימה של משטרת ישראל

איציק בר:  יש אירוע שמטופל במשרד הפנים

איציק בר:  אני חושב, יושב-ראש הוועדה, שזה נושא שצריך לעסוק בו, כי זה פוגש את זק"א בהיבט הזיהוי

איציק בר:  למדינת ישראל יש מאגר של טביעות אצבע

איציק בר:  כשאתה הולך להוציא תעודת זהות או דרכון, אתה שם את טביעת האצבע

איציק בר:       יש חקיקה חדשה, שאמורה להיכנס לתוקף ב-1923, והולכים למחוק את המאגר הזה

איציק בר:  זה האירוע המשמעותי של מדינת ישראל, שהמאגר הזה יימחק

איציק בר:  כיום במאגר הזה יש 4 מיליון נתונים של טביעות אצבע

איציק בר:  יהיה אירוע מאוד קשה בזיהוי

איציק בר:      מדינת ישראל בהיבט ההלכתי שלה, תעשה הכול כדי לא ללכת לקבורה המונית

איציק בר:  כדי לא ללכת לקבורה המונית, צריך יכולות זיהוי מהירות

איציק בר:  זה אומר לממשק את המערכות של צה"ל למערכות האזרחיות, כי כל חייל שמתגייס, יש יכולת תיעוד שלו, וגם איש מילואים

איציק בר:  מי שלא עושה שירות צבאי, מן הסתם מקבל את תעודת הזהות, וזה המאגר המשלים, וזה אחד הדברים המרכזיים שחונים לפתחנו, ונכון שגם יעלה בוועדה הזאת

רפאל גולני: אני רק אומר, לגבי מה שהיה בטורקיה, בתפיסה שלנו חללים בשטח כעיקרון לא מובאים לבית חולים

רפאל גולני:  הם אמורים להגיע ישירות לתר"חים

רפאל גולני:  לא נעמיס את בתי החולים בחללים

רפאל גולני:  כמובן יהיו חללים בבתי החולים - - -     

אוריאל בוסו: יכול להיות שחיים ציין מקרים שהגיעו לבית החולים ובהמוניהם, ושם נפטרו

איציק בר: ברור

איציק בר:  כל הגישה של הטורקים לאירוע הזה זה משהו אחר, הוא בכלל לא מזכיר את ההיערכות שלנו המדינתית, ואפשר ללמוד מזה הרבה מאוד דברים, אבל בזהירות

אוריאל בוסו: תודה

אוריאל בוסו:  מושיקו מוסקוביץ, מנהל חירום וביטחון באיחוד הצלה

מושיקו מוסקוביץ: בוקר טוב, קודם כול, אני רוצה להתחיל עם מה שגיל סיים, ב-96 השעות הראשונות, לפי כל ההערכות, לא יהיו עוד מפיקוד העורף ולא יהיו צוותים מבחוץ

מושיקו מוסקוביץ:  כל הרעיון של איחוד הצלה, שאתה מכיר אותו, אדוני היושב-ראש, זה המתנדבים שבקהילה לקהילה

מושיקו מוסקוביץ:  סביר להניח שהמגיבים הראשונים יגיעו מתוך הקהילה לקהילה שלהם

מושיקו מוסקוביץ:  יש בערך 700-600 מתנדבים שלנו

מושיקו מוסקוביץ:  אני לא יודע את המספר המדויק, שכבר עשו קורסי סע"ר וחילוץ, ולכן אנחנו רוצים לחזק את זה, וצריך לראות איך עושים את זה יותר

אוריאל בוסו: מה זה לחזק את זה?     

מושיקו מוסקוביץ: לעשות יותר קורסים

מושיקו מוסקוביץ:  אם עכשיו אנחנו עושים שישה קורסים בשנה, לדעתי צריך להכפיל את זה או לשלש את זה אפילו, כי בסוף אלה אנשים שגרים בקהילה, ואלה האנשים שכנראה יגיבו ראשונים

מושיקו מוסקוביץ:      בנוסף, יש לנו עכשיו משלחת שחזרה אתמול מטורקיה, היו שם 30 אנשי צוות, שסייעו כמובן לעם הטורקי וגם לצורך למידה ותחקור

מושיקו מוסקוביץ:  ראינו שם דברים

מושיקו מוסקוביץ:  ננסה להכניס אותם לתו"לים שלנו

מושיקו מוסקוביץ:      לפני שנה אגב הייתי פה בוועדה, ועדת הפנים, שגם דנה בנושא הזה, בדיוק לפני שנה

מושיקו מוסקוביץ:  אמרנו את הדברים האלה וביקשנו לעשות כל מיני דברים, ולא התקדם מזה כמעט כלום, גם בנושא של תרגילים משותפים

מושיקו מוסקוביץ:  צריך לעשות תרגילים משותפים, כי כבר אמרו פה גם ד"ר טיבי וגם עוד אנשים, שמה שלא יעבוד בשגרה, לא יעבוד בחירום

מושיקו מוסקוביץ:  צריך לתרגל את זה, וכל אחד צריך את היתרון היחסי שלו

מושיקו מוסקוביץ:  אם היתרון היחסי של איחוד הצלה זה המתנדבים שלו, שבקהילה, שמכירים את הקהילה, וראינו את זה גם בקורונה, זה משהו שצריך לחזק אותו

מושיקו מוסקוביץ:      ודבר אחרון, גם בנושא ההסברה, אני חושב שאפשר להשתמש בהסברה שלנו שזה בכל השפות, בכל המגזרים ובכל החברות

מושיקו מוסקוביץ:  ראינו את זה גם בקורונה, שמקשיבים לזה אנשים בשכונה, הם מקשיבים למישהו שהם מכירים, למישהו שהוא דמות

מושיקו מוסקוביץ:  זה עבד ועבד טוב

מושיקו מוסקוביץ:  הייתי שמח שנתקצב את זה

מושיקו מוסקוביץ:  אני כמובן מברך על הוועדה שהיא חשובה מאוד

אוריאל בוסו: תודה

אוריאל בוסו:  חשוב, ואני אומר לכלל ארגוני החירום, זה הפריסה, שתהיה תמונת מצב בזמן אמת, שנדע מבחינת הכוננים והחבר'ה שנמצאים, שנדע בזמן אמת

אוריאל בוסו:  פרופ' חגי לוין, ולאחר מכן רות דיין מדר, מרכז שלטון מקומי, בזום

חגי לוין: תודה רבה לך, יושב-ראש הוועדה, באמת דיון מאוד חשוב, גם נוכחים כאן וגם עוסקים בנושא, גם המערכות וגם אנשים מאוד רציניים

חגי לוין:  המניעה היא הרפואה הטובה ביותר

חגי לוין:  כפי שפתחת ואמרת, אי-אפשר למנוע תופעת טבע, אבל אפשר למנוע אסון טבע

חגי לוין:      שלחתי לך מאמר שפרסמו חבריי לפני מספר שנים, שמדבר על המדיניות הכוללת, ואיך אפשר לפעול בשלושה צירים: בציר הלאומי, בציר העירוני, וכפי שנאמר פה, גם בציר הקהילתי

חגי לוין:  במערכת הבריאות המפתח, החלק שמחבר בין המערכות השונות, זה המיני מיניסטריון, לשכת הבריאות המחוזית

חגי לוין:  לצערי שם יש בקושי תקן אחד לשעת חירום

חגי לוין:  זה לא מספיק

חגי לוין:  צריכה להיות יחידה לשעת חירום, זה לא רק לרעידות אדמה, זה גם לנושאים אחרים, בלשכת הבריאות המחוזית

חגי לוין:  גם התקן הבודד הזה לא תמיד מאויש, וזה בנפשנו

חגי לוין:      חיזוק הקשר – דווקא עכשיו יש שעת כושר עם הנוכחות שלכם, גם במשרד הבריאות וגם במשרד הפנים לחזק את הקשר בין הרשויות המקומיות לבין מערכת הבריאות

חגי לוין:  צריכה להיות, כפי שאמרנו שוב ושוב בקורונה, כפי שיש בעשרות מדינות, בכל עירייה יחידת בריאות עירונית

חגי לוין:  היא צריכה להיות זאת שעושה את הקשר המקצועי בין מערכת הבריאות לבין השלטון המקומי

חגי לוין:  לצערי זה לא קיים, זה קיים אך ורק ברשת ערים בריאות, שם יש מתאמי בריאות, אבל ברוב הרשויות בישראל זה לא קיים

חגי לוין:      ההיערכות לחירום צריכה גם לשפר את השגרה

חגי לוין:  זה לא סוד שחסרים במערכת הבריאות, ואני אומר לכם כנציג ההסתדרות הרפואית, משאבים וכוח אדם בצורה דרסטית, גם של רופאים ורופאות, גם של אחים ואחיות

חגי לוין:  יש לנו שיעור נמוך יחסית למדינות ה-OECD

חגי לוין:  אנחנו צריכים לפתור את זה

חגי לוין:  תיכף אני אגיד מילה איך עושים את זה

חגי לוין:      אנחנו צריכים גישה של בריאות בכל מדיניות

חגי לוין:  הופתענו לגלות אתמול הכרזת ממשלה על הקמת ועדת שרים למוכנות הזירה האזרחית למצבי חירום בלי שר הבריאות

חגי לוין:  איך ייתכן שבאותה ועדה אין נוכחות של שר הבריאות? צריכה להיות התייחסות לבריאות בכל מדיניות שעושים

חגי לוין:      על חיזוק מבנים דובר כאן, בפרט במערכת הבריאות, כי אפילו אם יהיה בסוף אירוע ויביאו לבית חולים, ובית החולים יקרוס, אנחנו כולם מבינים את המשמעויות, מערכת הבריאות תצטרך להמשיך ולטפל בפצועים גם באירוע כזה או אחר

חגי לוין:       צריך להתייחס גם להיבטים של בריאות הנפש, זה גם דבר שצריך להיערך אליו, לא רק לאלתר, אלא להיערך אליו בצורה יסודית

חגי לוין:      אני חייב להגיד שהכסף שמיועד לביטול המס על המשקאות הוא מתוך קרן הפיצויים

חגי לוין:  אפשר היה את אותם יותר מ-800 מיליון שקלים בשנה לנצל בשביל ההיערכות למצבי חירום לרעידות אדמה

חגי לוין:  אני מפציר בך, עוד לא התקבלה החלטה בעניין הזה, בוא תציע הצעה

חגי לוין:  במקום לבטל את המס על משקאות, להקצות את הכסף למוכנות לרעידות אדמה, ונצא נשכרים גם ממניעת הפגיעה בבריאות מהמשקאות, וגם מהכסף שכולנו שומעים כאן עד כמה חסר

חגי לוין:      מבלי לגלוש לנושא הפוליטי, אנחנו שומעים מה קורה כאן בקומות אחרות בבית, אבל האיזון בין הרשויות, האמון והסולידריות בין כל חלקי החברה הישראלית, הם תשתית חיונית למוכנות

חגי לוין:  תודה

אוריאל בוסו: אז גלשת, תודה

אוריאל בוסו:  ממש לא רלוונטי, אבל בסדר

אוריאל בוסו:  פיקוד העורף, מישהו מכם רצה להוסיף משהו?     

פיראס פואז: בינואר השנה הקמנו מדור רפואה בשיתוף פעולה עם משרד הבריאות, הוא גלגל השיניים הראשון, הפרקטי, שמתחיל לעסוק בנושא סקרים

פיראס פואז:  אנחנו מתחילים במרץ סקר ראשון בבית חולים נהריה, הוא נבחר ביחד עם משרד הבריאות

פיראס פואז:  בסוף התוכנית תבוא למשרד הבריאות

אוריאל בוסו: תודה, אנחנו נעקוב

אוריאל בוסו:  חבר הכנסת חוג'יראת, בבקשה

יאסר חוג'יראת: בוקר טוב לכולם, הייתי בדיון אחר בוועדת הפנים, גם בנושא על רעידת אדמה ומוכנות הרשויות לרעידת אדמה

יאסר חוג'יראת:  אנחנו מדברים על תופעות טבע

יאסר חוג'יראת:  יש תופעות טבע שאפשר לחזות, כמו שיטפונות והחיזוי וזמן החיזוי יותר טובים, ואז אפשר להיערך בהתאם בזמן התרחשות לאותה תופעת טבע, ויש רעידת אדמה

יאסר חוג'יראת:  לצערנו עדיין אין מכשור שיכול לנבא את זה הרבה זמן לפני, זה דקה או כמה שניות לפני

יאסר חוג'יראת:      אני דווקא הייתי אתמול באיזה ביקור עם ועדת המדע בגוגל, והם גם מנסים לפתח כל מיני אפליקציות שיכולות לתת התרעות לאנשים בזמן שזה קורה, שיכולים לחסוך חיים

יאסר חוג'יראת:      לגבי מערכת הבריאות ספציפית, יש שתי רמות: יש הרמה של התשתיות ושל המבנים, והמוכנות של בתי החולים בעיקר

יאסר חוג'יראת:  חשובים כל בתי החולים, יש גם בתי חולים שהם ציבוריים ולא ממשלתיים, כמו בית החולים בנצרת, כמו בית החולים בנתניה, לניאדו, וזה גם חשוב שהם יהיו חלק מכל המבדק והסקרים שהמדינה עושה, לראות שגם הם מוכנים פיזית למקרה של רעידת אדמה; וכמובן הרמה השנייה זה המשאב האנושי, שצריך להכין אותו

יאסר חוג'יראת:  ברגע שזה קורה ומתרחש חס וחלילה אסון כזה, האחריות לטיפול באנשים, חלק גדול ממנה מוטלת על מערכת הבריאות, אז גם לזה צריך להיות מוכנים

יאסר חוג'יראת:      חשוב להיות מוכנים לתופעת הטבע של רעידת אדמה

יאסר חוג'יראת:  זו תופעת טבע, זה לא משהו פתאומי, זה קיים כל הזמן

יאסר חוג'יראת:  מה שחשוב שאנחנו נהיה, גם מערכת הבריאות וגם בכלל במדינה, מוכנים לרעידת האדמה חס וחלילה

יאסר חוג'יראת:  אנחנו רואים מה שקרה בטורקיה בשבוע האחרון, הרבה הרוגים, הרבה הרס

יאסר חוג'יראת:  זה ממש אסון בכל הרמות

יאסר חוג'יראת:      אנחנו צריכים ללמוד ממה שקורה

יאסר חוג'יראת:  אנחנו מתלהבים, ואני מכיר את המערכת הציבורית, וכראש מועצה לשעבר, אני זוכר גם לפני עשר שנים שהייתה תוכנית לעשות מיפוי למבנים מסוכנים ברשויות ולראות מה צריך לעשות, אולי זה התחיל, אבל אחר כך הכול התמסמס

יאסר חוג'יראת:      אנחנו תובעים להגיב אחרי שזה קורה, מקימים ועדה, אבל אין מעקב לראות שהכול מיושם

יאסר חוג'יראת:  אני מקווה שלפחות מערכת הבריאות, ואני מקווה שלא רק מערכת הבריאות, אלא כל המדינה בכל הרשויות, גם ברשויות הקרובות לשבר הסורי-אפריקאי, יהיו מוכנים למקרה שחס וחלילה קורית התופעה טבע הזאת של רעידת אדמה

אוריאל בוסו: תודה רבה

אוריאל בוסו:  אני מזכיר שגם חבר הכנסת יאסר חוג'יראת הוא דוקטור שמגיע מהמערכת, אז כנראה הדברים שהוא אומר הוא מכיר מקרוב

אוריאל בוסו:  חיבוק ראשון, יפעת יסעור

אפרת יסעור: שלום לכולם

אפרת יסעור:  קודם כול, תודה ליושב-ראש הוועדה על ההזדמנות להצטרף לדיון

אפרת יסעור:  הגעתי היום כדי להעלות לדיון נושא שהוא פחות מוכר, ולכן גם פחות מדובר, וזה הנושא של תינוקות ופעוטות שמאושפזים בבדידות

אפרת יסעור:       כולנו ראינו את התמונות המרגשות והקשות מטורקיה של תינוקות ופעוטות שמחולצים מההריסות

אפרת יסעור:  על אף שזה מאוד מרגש, השאלה היא מה קורה דקה אחרי זה, כשאותו תינוק מובל באמבולנס לבדו, מגיע לאשפוז לבדו לבית החולים

אפרת יסעור:       אנחנו, בחיבוק ראשון, מטפלים בתינוקות שמאושפזים בבדיקות כבר קרוב ל-20 שנה בכ-250 תינוקות בשנה שעברה

אפרת יסעור:  אנחנו נותנים מענה למצבי חירום פרטיים שקורים עקב מחלות, משברים סוציאליים וכו', וגם למצבי חירום לאומיים, אם זה משפחה שנפצעת בפיגוע ותינוק מגיע באשפוז לבדו, כשההורים שלו לא יכולים לטפל בו וגם אין בן משפחה אחר, אם זה מצבים של סבבי לחימה, שקורים בכל שנה, שאימהות פשוט נאלצות לעזוב את התינוקות החולים בבית חולים ולרוץ לילדים הביתה לממ"ד

אפרת יסעור:  אנחנו מעמידים את צוותי המתנדבים הכוננים שלנו, שערוכים לזה מראש, כדי להגיע ולהיות שם עם אותם תינוקות בזמן שההורים שלהם לא יכולים לשהות לצדם

אפרת יסעור:      חשוב לי לציין, זה לא נושא שאפשר לבנות על טוב ליבו של הציבור, למרות שעם ישראל הוא עם לב מאוד-מאוד רחב, כדי לתת לאדם לטפל בתינוק שהוא מאוד חולה והוא חסר ישע ולבדו, אותו אדם צריך לעבור הכשרה, הוא צריך לעבור סדרת חיסונים שמאפשרת לו לשהות זמן רב בטיפול נמרץ, פגיות, תינוקיות, ואלה מחלקות מאוד רגישות

אפרת יסעור:      אם דיברו פה לפניי על הנושא של תורה, למידה, נהלים, כיום אין במערכת הבריאות שום גורם שאמון ואחראי על הנושא

אפרת יסעור:  אם להיות פרקטית, אני רוצה לפנות פה ליושב-ראש הוועדה, ולבקש שימונה אדם כזה במערכת הבריאות

אפרת יסעור:  אנחנו מצדנו, כעמותה שמטפלת בזה 20 שנה, נשמח לשתף פעולה ולהעניק מהידע שלנו בכל דבר ובכל נושא

אפרת יסעור:      אמרו פה לפניי שכדי להיות מוכנים בחירום, קודם כול צריכים להיות מוכנים בשגרה

אפרת יסעור:  המערך שלנו היום פרוס ב-75 מחלקות בארץ

אפרת יסעור:  יש המון מחלקות שהמערך שלנו לא פרוס

אפרת יסעור:  בימים אלה אנחנו מקימים את המערך בבית חולים הגליל ומחזקים את המערך שלנו בבית חולים רמב"ם

אפרת יסעור:  רק לסבר את האוזן, להקים מערך כזה זה סיפור של לפחות חצי שנה של פגישות עם כל מנהלי המחלקות הרלוונטיים, אחיות ראשיות, אם זה בית חולים הגליל, 30 עו"סיות שמעורבות, כי כל תינוק שמאושפז בבדידות, זה סיפור של רווחה פלוס מצב רפואי, וצריך לתת מענה לכל התמונה

אפרת יסעור:  צריך שיהיו נהלים מאוד ברורים, שאדם שאחראי, שייקבעו נהלים מי נותן את המענה, איך נותנים את המענה, וכמו שאמרו פה לפניי, לחזק את המערך של מתנדבי הקהילה

אפרת יסעור:  אנחנו עמותה פרטית שלא מתוקצבת

אפרת יסעור:  אנחנו עושים מה שאנחנו יכולים, אבל יכולותינו מוגבלות

אפרת יסעור:  אנחנו צריכים לעשות את העבודה הזאת ביחד עם מערכת הבריאות

אוריאל בוסו: תודה רבה

אוריאל בוסו:  דברים חשובים

אוריאל בוסו:  משרד הבריאות, הקשבתם? אני מאמין שיש עוד נישות שצריכות יחס, אבל כאן הם העלו נקודה

רפאל גולני: בהחלט

רפאל גולני:  בתור סבא בהחלט - - -     

אוריאל בוסו: בסוף באירוע הזה אנחנו מטפלים בחסרי ישע במובן כזה או אחר, ונהיה המשענת שלהם

אוריאל בוסו:  הפרמדיק דוד מריזן

דוד רמז: אני מאיחוד האמבולנסים הפרטיים

דוד רמז:  קודם כול, יש לך ברכת הצלחה מידידי אפי פלדמן, שנבצר ממנו להגיע היום

דוד רמז:      במדינת ישראל קיימים 600 אמבולנסים פרטיים, 100 ניידות טיפול נמרץ, 3,000 אנשי רפואה שפרוסים בשגרה ביום-יום ומהווים חלק מרפואת החירום במדינת ישראל

דוד רמז:  אני יכול להגיד שכמעט כל הפינוי השניוני במדינת ישראל מכל בתי החולים הוא על ידי ניידות טיפול נמרץ ואמבולנסים פרטיים

דוד רמז:  אמבולנסים מבתי החולים הם אמבולנסים פרטיים

דוד רמז:       לצערי, למרות ניסיונות העבר שלנו ליצור קשר עם גופים כמו פיקוד העורף, מגן דוד וכו', באמבולנסים פרטיים, אין שום גוף במדינה שיודע להפעיל אותנו, כל גוף הוא לעצמו, משרד הבריאות לא לקח את זה על עצמו

דוד רמז:  מגן דוד – למרות שיצא חוזר בדצמבר 2021, שאמורים לבצע תרגילים ולדעת להפעיל אותנו, לא נוצר שום קשר איתנו

דוד רמז:  המצב הזה לחלוטין לא מטופל

דוד רמז:  כמובן לא נוצר שום שיפוי מבחינת המדינה, מה יקרה אם וכשיהיה

דוד רמז:       שימו לב, אנחנו 3,000 אנשי צוות, לפחות 40% מחברות האמבולנסים אם לא יותר, הם בצפון, והמון בכפרים הערביים, ששם מגן דוד בכוח מועט לעומת השאר

דוד רמז:  שם הם מאוד חזקים, הם מכירים את התושבים, הם מכירים את הסביבה, ויכולים לתת את המענה הכי טוב

דוד רמז:  רוב האמבולנסים הפרטיים במדינה למעשה הם בצפון

דוד רמז:  מערכות קשר אין לנו בכלל עם אף אחד מהגורמים

גיל מושקוביץ: ברשותכם, אני יכול להתייחס?     

אוריאל בוסו: כן

אוריאל בוסו:  ברשותך

גיל מושקוביץ: ראשית, לגבי הנחיות משרד הבריאות, יש טיוטה של חוזר מנכ"ל מ-2021, אם אני לא טועה

דוד רמז: דצמבר 2021

גיל מושקוביץ: זו טיוטה, שאין לנו הסתייגויות לגביה

גיל מושקוביץ:  אנחנו מקבלים אותה ברגע שזה ייצא כהנחיה של משרד הבריאות

גיל מושקוביץ:  כמובן שנקבל תחתינו את כל האמבולנסים הפרטיים בחירום, בהתאם להנחיות משרד הבריאות

גיל מושקוביץ:  כמו כל הנחיה אחרת של משרד הבריאות – כל הנחיות משרד הבריאות שמגיעות למד"א, אנחנו ממלאים אותן ב-100%

גיל מושקוביץ:      נושא שני, לגבי הצפון או הדרום או מרכזים, יש למד"א פריסה של 1,400 אמבולנסים ברחבי הארץ

גיל מושקוביץ:  אנחנו חזקים מאוד בצפון, במרכז ובדרום

גיל מושקוביץ:  אין פערים

גיל מושקוביץ:  כמובן שנשמח עם כל מי שיגיע וירצה לסייע, ידידי, אנחנו נקבל תחתינו ונפעיל, בהתאם להנחיות משרד הבריאות

משה שמעון רוט: יש מניעה למה זה לא מבוצע?      

רפאל גולני: אני אבדוק איפה זה עומד

רפאל גולני:  אני לא רוצה לשלוף תשובה

משה שמעון רוט: זה תוספת כוח, זה רווח בשגרה, קל וחומר בחירום

אוריאל בוסו: הוא רשם את זה

רפאל גולני: הכול רשום

משה שמעון רוט: השגרה שלנו לצערנו זה סוג של חירום

אוריאל בוסו: שאלה אחת נוספת שצריך לשאול את משרד הבריאות

אוריאל בוסו:  אם יש התפרצות מחלות במקרה כזה, בשל קריסת מערכות ביוב, גופות בריקבון וכו', זה גם חלק?     

רפאל גולני: ודאי

רפאל גולני:  אחת הסוגיות המרכזיות זה כל נושא בריאות הציבור, זיהומים, התפרצויות – כל הדברים האלה

רפאל גולני:  גם זה חלק מעבודת הוועדה

רפאל גולני:  יש תת-ועדה שעוסקת בזה

חגי לוין: זה נכון מאוד כמובן מה שאתה אומר

חגי לוין:  אחת הסכנות הגדולות זו בעיית הסניטציה, גם היעדר חשמל, גם פגיעה בביוב

דוד רמז: ברשותך, אני אענה לחבר הכנסת לגבי השגרה

דוד רמז:  נכון להיום לגבי שגרה, גם אם יש במרחק של 20 מטר מהמוקד שלי מישהו שקרס, אף אחד לא יודע להפעיל אותי

אוריאל בוסו: זה נושא אחר, שלא כרגע בדיון

אוריאל בוסו:  חברי הכנסת, לפני שאני מסכם את הדיון, מישהו רוצה להוסיף משהו?     

יאסר חוג'יראת: לגבי מד"א

יאסר חוג'יראת:  האם יש לכם פריסה ביישובים הערביים גם בצפון וגם בדרום?     

גיל מושקוביץ: יש לנו פריסה ביישובים הערביים בכל מקום שהיישוב או הסכים לתת לנו מקום, יש ערים שלא הצלחנו למצוא מקום - - -     

אוריאל בוסו: מה זה "לא הצלחנו"?      

גיל מושקוביץ: יש מקומות למשל, כמו שפרעם, שאנחנו הרבה מאוד זמן מנסים להקים תחנה בתוך העיר ואנחנו לא מוצאים אכסניה לתחנה

גיל מושקוביץ:  יש מקומות שמצאנו כפתרון עמותות שעובדות יחד איתנו ונותנות מענה בתוך המגזר בהרבה מאוד יישובים, כולל ניידות טיפול נמרץ

אוריאל בוסו: חברות פרטיות, מקומיות?     

גיל מושקוביץ: זה לא חברות פרטיות, זה עמותות שמפעילות באמצעות צוותים של מד"א ניידות טיפול נמרץ ואמבולנסים של מד"א

גיל מושקוביץ:  זה פועל מצוין בהרבה מקומות במגזר הערבי וגם במגזרים אחרים

גיל מושקוביץ:  זה נותן מענה מצוין לצרכים

אוריאל בוסו: אין מקום שאנחנו לא יכולים להזניק?     

גיל מושקוביץ: מבחינתנו בכל מקום, או שמשרד הבריאות ימצא לנכון להציב אותנו, או במקומות שנוכל ביחד עם הרשות המקומית למצוא אכסניה, בהחלט נשמח לתת שירות

גיל מושקוביץ:  ואם לא, אנחנו נותנים מהיישובים הצמודים

דוד רמז: אם בשפרעם אין למד"א תחנה, בשפרעם נכון להיום יש 15 אמבולנסים פרטיים, חברות ערביות, אפילו לא אחד של מד"א

דוד רמז:  יש גודל של 50,000-40,000 איש

גיל מושקוביץ: יש בשפרעם גם אמבולנס של מד"א

גיל מושקוביץ:  אנחנו רוצים לחזק את המענה שם

אוריאל בוסו: אין שם תחנת מד"א

גיל מושקוביץ: אין, כי הרשות לא נתנה לנו מקום

גיל מושקוביץ:  אם הרשות תמצא מקום, נקים שם תחנה

יאסר חוג'יראת: אתם צריכים לקבל מקום מהרשות?     

דוד רמז: כן

דוד רמז:  אבל עדיין הם לא יודעים להפעיל את האמבולנסים שם

דוד רמז:  15 אמבולנסים הם לא יודעים להפעיל

אוריאל בוסו: אני אפנה בנושא הזה למשרד הפנים

אוריאל בוסו:  אין היגיון שזה שיקול דעת של ראש רשות זה או אחר, אם הוא נותן או לא נותן, זה צריך להיות בילד אין

אוריאל בוסו:  כמו שמבקשים תחנת שיטור, נקודת שיטור

קריאה: לצערנו זה לא המצב עם מגן דוד

אוריאל בוסו: אני תמיד אומר את זה, אני תושב פתח תקוה ואני מציין את זה אצל החברים, השכנים

אוריאל בוסו:  אנשים לא יודעים את הערך המוסף כשאתה נמצא בקרבה ובזמן הזנקה מהיר להגיע לבית רפואה, על אחת כמה וכמה כשאין נקודה

אוריאל בוסו:      אני אשמח לקבל מכם מסמך מפורט מבחינת המגזר, איפה ומול מי, ואישית אני אפנה אפילו לראשי רשויות ואסביר להם את החשיבות של נקודה

אוריאל בוסו:  לא מדובר במבנה של שישה דונם בית ספר

אוריאל בוסו:  אנחנו יודעים מה הגודל של נקודת הזנקה, וזה מציל חיים

יאסר חוג'יראת: לא הייתי בתחילת הדיון, ואני לא יודע אם זה עלה

יאסר חוג'יראת:  במידה וחס וחלילה, וצריך לקחת את כל התרחישים, שבית חולים קרס, אני מדבר על האזור של השבר הסורי-אפריקאי, האזור של עפולה, האם משרד הבריאות מוכן למקרה כזה, והוא יכול להקים בית חולים במקום? האם התרחיש הזה נלקח בחשבון?     

רפאל גולני: אנחנו לוקחים בחשבון שבתי חולים יקרסו

רפאל גולני:  גם הצגתי את זה בתחילת דבריי

רפאל גולני:  הצגתי שיש לנו ניתוח איזה בתי חולים ייפגעו קשה

רפאל גולני:  זה לא שכל בית החולים יקרוס

רפאל גולני:  בכל בית חולים יש הרבה, בוודאי בבתי חולים כלליים – יש הרבה מבנים, שחלקם נבנו בשנת תרפפ"ו, ואז קרוב לוודאי ייפגעו קשה יותר, וחלק מהמבנים הם יחסית חדשים והם יעמדו על תילם

רפאל גולני:  בתי חולים שייפגעו קשה, אכן יש לנו מענה, בין אם על ידי בית חולים שדה אחד שיש במדינת ישראל, שמתרגל את עצמו מעת לעת, הגעה לבית חולים כזה, היצמדות אליו ופתיחת בית חולים בצמוד לאותו בית חולים שנפגע, ובין אם, ודיברנו גם על זה, קליטת משלחות מחוץ-לארץ, בתי חולים שדה מחוץ-לארץ, שיסייעו לנו, כמו שאנחנו מסייעים כל הזמן באירועים, שיסייעו הפעם לנו להקים ולסייע לבית חולים שנפגע

אוריאל בוסו: תודה

אוריאל בוסו:  אני רוצה לסכם את הדיון, אבל לפני כן מרכז שלטון מקומי

אוריאל בוסו:  דווקא בגלל השאלה האחרונה שהוצגה כאן, אני כן רוצה לשמוע אותם

אוריאל בוסו:  מי נמצא?     

יוחאי וג'ימה: אני לא מתעסק בנושא של בריאות, אבל אני יכול לענות על מה שצריך לענות ממה שאני יודע

יוחאי וג'ימה:  אני ראש מינהל ביטחון וחירום במרכז שלטון מקומי

יוחאי וג'ימה:  הקישור לזום לא תקין, אז רות לא עלתה, היא מתעסקת בנושא של בריאות

יוחאי וג'ימה:  נכנסתי רק עכשיו

אוריאל בוסו: קודם כול, היה לנו כאן דיון מאוד רחב, כשאנחנו כבר בסיכום שלו, לגבי היערכות מערכת הבריאות בכלל במדינת ישראל לרעידות אדמה

אוריאל בוסו:  הנקודה שעלתה כרגע, שזה בכובע שלכם, מרכז שלטון מקומי, שיש רשויות שלא נותנות נקודת הזנקה למד"א או לכל גוף חירום

אוריאל בוסו:  הסנכרון שלכם עם משרד הבריאות – קודם כול, אתם חלק מצוות? יש משהו שאתם עושים? יש משהו בתקצוב? משהו בנהלים של המכרזים מול משרד האוצר? אנחנו יודעים שיש מאות מיליונים שלכאורה מתוקצבים בשורה, אבל לא מבוצעים

אוריאל בוסו:  השאלה אם זה קשור אליכם

יוחאי וג'ימה: בנושא של מערכת הבריאות, בגלל שבמערכת הבריאות הרשות המקומית רק מסייעת, כי היא לא נותנת את שירותי הבריאות ברשות המקומית, למעשה יש ברשות המקומית מישהו שמרכז את נושא הבריאות, והוא למעשה האיש המקשר

רפאל גולני: זה בדרך כלל פקידה שנעה על תפקידה

יוחאי וג'ימה: ברשות קטנה זה יהיה כזה, וברשות גדולה יהיה מישהו אחר שהוא הרבה יותר - - -     זו המוכנות של הרשות המקומית בנושא הזה

יוחאי וג'ימה:  בנושא של מד"א, זה בשיח בין הרשויות המקומיות, בין ראשי הרשויות לבין מד"א, נקודות הזנק וכו'

יוחאי וג'ימה:       בחלק מהמקומות אני יודע בגדול שמדובר גם בתשלום של הרשות המקומית למד"א על זה שתהיה נקודת הזנק, אמבולנס כזה או אחר, לטובת הזנקה

יוחאי וג'ימה:  לדעתי זה נמצא בשיח בין מד"א לבין הרשות המקומית

יוחאי וג'ימה:      בהקשר של מוכנות לרעידות אדמה, יש תוכנית שהמדינה מנסה לקדם

אוריאל בוסו: זה במקרו

יוחאי וג'ימה: כן, במקרו

יוחאי וג'ימה:  לנסות לקדם במוכנות לרעידות אדמה נקודות זינוק בכל רשות מקומית, שמד"א למעשה יגיעו אליהם

יוחאי וג'ימה:  תוכנית נט"ר

יוחאי וג'ימה:  אני חושב שהיא צריכה להיות מתוקצבת ככה שלכל הרשויות המקומיות בסנכרון עם מד"א יהיה מקום, גם ברשויות גדולות לצורך העניין

יוחאי וג'ימה:  בסנכרון עם מד"א כן לקבוע נקודות שהן נקודות טיפול שנקבעות מראש לצורך העניין

יוחאי וג'ימה:  על הדבר הזה מדברים כבר שנים

יוחאי וג'ימה:  מבחינת תקצוב, אף אחד לא מתקצב את הפרויקט הזה, לא משרד הבריאות

יוחאי וג'ימה:  אני חושב שזה פרויקט מאוד חשוב, כי בסוף הוא ייתן מענה גם בעיר גדולה, הוא ייתן מענה מראש, מתוכנן ומסונכרן, בין הרשות המקומית לבין מד"א

אוריאל בוסו: יש דברים לפעמים שזה לא תקצוב, אלא כמו ארגון, סתם כי זה לא נעשה

יוחאי וג'ימה: זה גם תקצוב

יוחאי וג'ימה:  זה תקצוב יותר של מד"א, להעמיד את הציוד שיהיה מוכן לחירום לטובת המקום

יוחאי וג'ימה:  הרשות המקומית צריכה לסייע בכל הנושא של הארגון של המקום

אוריאל בוסו: אני בהחלט היעזר בכם מול הרשויות המקומיות גם בשוטף

אוריאל בוסו:  תודה רבה

אוריאל בוסו:      אני מסכם את הדיון

אוריאל בוסו:  קודם כול, תודה רבה לכל המשתתפים שהגיעו, מי שהגיע וגם מי שלא הצליח להגיע לדיון החשוב הזה ולחברי הכנסת שהשתתפו בדיון

אוריאל בוסו:  הוועדה מבקשת לצרף לצוות ההיגוי של משרד הבריאות אחד מחברי הוועדה, ככל שאני אסכם איתם, שהוא יהיה הנציג שלנו בוועדה וייתן דיווחים שוטפים גם ליושב-ראש הוועדה וגם לחברי הוועדה

אוריאל בוסו:      לגבי הפער התקציבי, נשמח לשמוע מכם מה הפער התקציבי מול משרד האוצר, ולקבל לפחות בתוך עשרה ימים את הפער התקציבי ואת אבני הדרך לגבי החוסר שיש לצורך רעידות אדמה והפעולות הרפואיות הדחופות שצריכים לעשות, שזה יהיה בעשרה הימים הקרובים לפחות כנייר

אוריאל בוסו:      הוועדה מבקשת להגיע לתרגול של מערכת הבריאות ורח"ל להיערכות לרעידות אדמה

אוריאל בוסו:  שוב, אני מבקש היערכות שמיועדת לבריאות, לא ההיערכות הכללית של רח"ל

אוריאל בוסו:  חשוב לנו להתמקד בנושא הבריאות

אוריאל בוסו:      כמובן ועדת הבריאות תקיים דיון המשך בנושא הזה

אוריאל בוסו:  אני מבקש ממשרד הבריאות לעדכן את הוועדה בכל צעד שמתקדם, ולפי זה נדע לתאם

אוריאל בוסו:  תודה רבה

אוריאל בוסו:  הישיבה נעולה